*Úrad Bratislavského samosprávneho kraja*

*Číslo 8 / 2016*

*Zápisnica z XXII. pracovného zasadnutia Zastupiteľstva*

*Bratislavského samosprávneho kraja,*

*ktoré sa uskutočnilo 21. októbra 2016*

*v rokovacej sále*

*Úradu Bratislavského samosprávneho kraja*

*Zápisnicu vyhotovila: Mgr. Jana Vaculová, Mgr. Diana Kovačovská a Jana Šimonová*

*V Bratislave*

*-----------------------------------------------------------------------------------------------------------------*

*Poznámky zapisovateľky:*

1. *K záznamu vystúpení nebola žiadna autorizácia*
2. *Zápisnica neprešla jazykovou korektúrou*

*Úrad Bratislavského samosprávneho kraja*

*Zápisnicu vyhotovila:*

*Mgr. Jana Vaculová*

*Mgr. Diana Kovačovská*

*Jana Šimonová*

*Overovatelia zápisnice:*

Gabriela Ferenčáková Mgr. Juraj Lauko, PhD.

poslankyňa Zastupiteľstva poslanec Zastupiteľstva Bratislavského samosprávneho kraja Bratislavského samosprávneho kraja

Ing. Pavol Galamboš

poslanec Zastupiteľstva

Bratislavského samosprávneho kraja

Za úrad Bratislavského samosprávneho kraja

MUDr. Valerián Potičný, MPH

riaditeľ

Úradu Bratislavského samosprávneho kraja

Zápisnicu schválil:

Ing. Pavol F R E Š O

predseda

Bratislavského samosprávneho kraja

Takže, dobrý deň vážené pani poslankyne, vážení páni poslanci, vážené dámy, vážení páni. Otváram XXII. pracovné stretnutie Zastupiteľstva Bratislavského samosprávneho kraja. No, skôr ako začneme, chcel by som v našej rokovacej sále privítať študentov Gymnázia Ivana Horvátha a vo vestibule nášho úradu už tradične sa prezentujú Stredná odborná škola záhradnícka Gustáva Čejku v Malinove a Stredná odborná škola obchodu a služieb Samuela Jurkoviča, Sklenárova 1, Bratislava. Takže ešte mám jednu požiadavku drobnú, skôr ako začne celý náš program. Zuzka Schwartzová, naša poslankyňa poprosila o slovo, poprosím, aby sme jej krátko venovali pozornosť.

*Ing. Zuzana Schwartzová, poslankyňa BSK*

Ďakujem veľmi pekne za slovo. Vážené kolegyne, vážení kolegovia. Štátny podnik Chemické závody Juraja Dimitrova v rokoch 1965 až 1979 odložil viac ako 120 tisíc ton nebezpečného odpadu v miestach vyschnutého ramena Malého Dunaja. Je to priestor pri vstupe vo Vrakuni z časti už zastavanej, do plechových sudov. Tieto sudy časom skorodovali, rozpadli sa a vytekajú z nich nebezpečné chemikálie. Väčšina týchto uskladnených chemikálií sú totiž preukázateľne mutagénne a karcinogénne, čo potvrdila aj analýza D Konta v roku 2015. Zo skládky vyteká 440 jedovatých látok, zasahujú už 5 kilometrov do Žitného ostrova. V roku 2000 sa robil podrobný prieskum, ktorý doporučil okamžitú sanáciu tejto extrémne nebezpečnej skládky. V máji 2002 vtedajšia starostka Vrakune vydala všeobecný zákaz používania podzemných vôd čerpaných z vlastných studní a určených na polievanie zeleniny a ovocia, ovocných stromov, z ktorých plody sú určené na konzumáciu. 3, marca 2010 schválila ako prioritu aktívnu sanáciu tejto skládky do roku 2015. Pred voľbami roku 2015 nás vláda ubezpečila, že skládku budú riešiť kapsulovitou metódou. Malo ísť o 60 tisíc tonový 2050 metrov dlhý a 20 metrov do zeme zaustený takzvaný betónový múr do tejto skládky. Na tento prieskum sme čakali 18 mesiacov. S ozajstnou fyzickou likvidáciou tejto skládky sa malo začať už do septembra 2016. Doteraz sa nič nestalo. Doteraz hľadajú povinnú osobu zodpovednú za túto skládku, pričom všetcia vieme, že to bude vláda Slovenskej republiky. Situácia je čoraz vážnejšia. Kontaminácia nečaká a každým dňom prekračuje v šírke jedného kilometra o jeden meter do Žitného ostrova. A každú sekundu prejde touto skládkou 7 tisíc litrov vody väčšinou využívaných na poľnohospodárke a vodohospodárske účely. Predstavte si, že s touto studňou polievajú naši poľnohospodári svoje polia, svoje porasty. Pred 18- imi mesiacmi sme vo Vrakuni začali intenzívnejšie riešiť tento problém, problém nielen Vrakune. Zodpovední za tento čas neprišli so žiadnym konkrétnym riešením, ktoré by pomohlo naším občanom a prírode. Myslíme si, že nastal čas, aby sme sa posunuli trošku vyššie, posunuli náš tlak na vyššiu úroveň a povolali na pomoc voči nekonaniu našej vlády našich spoluobčanov. A preto, vážené kolegyne a kolegovia prosím Vás podporte nás v tomto úsilí a príďte 6. októbra o 9:30 pred Úrad vlády. Ďakujem, že ste ma vypočuli.

*Ing. Pavol Frešo, predseda BSK*

Ďakujem veľmi pekne. Takže prechádzame k nášmu programu ďalej. Ako prvú vec prezencia. To znamená máme v tejto chvíli 34 prítomných poslankýň, poslancov. Ja prečítam poslankyne, poslancov, ktorí sa ospravedlnili. To znamená Pätoprstá, Zemanová, pán poslanec Dostál, pán poslanec Patoprstý. Pán poslanec Červienka a pán primátor Nesrovnal sa z dnešného rokovania ospravedlnili. To je dosť, hej. A pán poslanec Horváth. Prechádzame k voľbe overovateľov zápisnice. Máme pred sebou nasledovné návrhy. Prvý je pani poslankyňa Gabriela Ferenčáková, pán poslanec Juraj Lauko, pán poslanec Galamboš. Máme nejaké ďalšie návrhy na overovateľov? Keď nie, prosím prezentujte sa a hlasujte o overovateľoch teraz.

*Hlasovanie č. 1*

Za bolo 34 poslankýň poslancov z prítomných 34-och.

Prikročíme k druhej voľbe, to je návrhová komisia. Návrhy, ktoré som dostal, to je pán poslanec Bílik, pán poslanec Baxa, pán poslanec Roman Maroš. Nejaké ďalšie návrhy do návrhovej komisie? Keďže nie sú , poprosím prezentujte sa a hlasujme o zostavení, alebo zostave návrhovej komisie teraz.

*Hlasovanie č. 2*

Za bolo 35 poslankýň, poslancov, z prítomných 35 – ich. Takže návrhová komisia v zostave : pán René Bílik, pán Pavol Baxa, pán Roman Maroš poprosím zaujmite svoje miesta.

Vážené pani poslankyne, vážení páni poslanci. Dnes ráno vám boli rozdané nasledovné materiály, prebehnem ich krátko: Schválenie zámeru na vysporiadanie pozemkov pod cestami II. a III. Triedy Bratislavského samosprávneho kraja, to bol jeden materiál. Za druhé: Návrh na schválenie spoločných priorít Bratislavského samosprávneho kraja.... výpadok signálu

Vážené dámy, vážení páni, pekne by som poprosil o podporu týchto materiálov, aby sme mohli o nich rokovať, lebo veľmi veľmi mi záleží na tom, aby sme mali širšiu zhodu, aby sme to potom mohli aj zmysluplne schváliť. Takže tieto tri materiály. Okrem nových materiálov máte k dispozícii ešte ďalšie informácie ...výpadok signálu ...na podporu kultúry, športu, rozvoja vidieka, turizmu, Informácia pre členov kultúrnej komisie a poslancov Zastupiteľstva BSK o rekonštrukcii bábkového divadla, Informácia o vyhodnotení pripomienkového konania k materiálu Návrh všeobecne záväzného nariadenia o určení počtu tried prvého ročníka stredných škôl, Informácia o vyhodnotení pripomienkového konania k materiálu Návrh všeobecne záväzného nariadenia atď, ktorým sa ruší školský internát Saratovská 26. Ja len podotýkam, že sa nič neruší, len prechádza pod inú škodu, lebo neviem, ten výraz ruší ma vždy vyruší, čiže neruší, len ho dávame formálne pod inú školu. A ešte nájdete aj letáčik o Interacte medzi materiálmi. Ja si myslím, že každému je zrejmé, čo všetko za informácie tam máme. Zároveň ste dostali aktualizáciu niektorých konkrétnych materiálov podľa pozvánky. To znamená: Za prvé aktualizácia Návrh na navýšenie rozpočtu pre spoločnosť Bratislavská integrovaná doprava. Za druhé: Návrh na schválenie prenájmu časti nehnuteľnosti a tak ďalej Stará jedáleň, tam bol vlastne nový návrh. Návrh Všeobecne záväzného nariadenia Bratislavského samosprávneho kraja o určení počtu tried. Bratislavskú regionálnu dotačnú schému, takisto ste dostali na stôl doplnenie tohto návrhu. A návrh na vyhlásenie Obchodnej verejnej súťaže na prenájom nehnuteľnosti stavba Krásnohorská tiež doplnenie materiálu na základe požiadaviek z komisií. Návrh VZN o určení počtu tried prvého ročníka stredných škôl – zmeny v súvislosti s vyhodnotením pripomienkového konania. Takisto všetky tie veci, ktoré sú prezentované, tak všetky tieto veci boli prediskutované s predsedami komisií, s predsedami klubov. Nemal by v tom byť žiaden problém, že niečo je tam viac, ako sme sa dohodli alebo niečo tam naopak chýba oproti tomu, čo sme sa dohodli v našej podrobnej stredajšej debate. Takže prechádzame ku schvaľovaniu programu ako takého. Ja by som veľmi pekne chcel poprosiť ako návrh, vlastne autoremedúrou v súvislosti s tými materiálmi, ktoré sú sme doplnili, aby ako nový bod číslo tri by bolo schválenie návrhu vysporiadania pozemkov pod cestami druhej, tretej triedy v správe Bratislavského samosprávneho kraja. Ako nový bod číslo štyri Návrh na delegovanie zástupcu Bratislavského samosprávneho kraja do súkromnej strednej odbornej školy automobilovej Duálnej akadémie. A ako bod číslo 22 Návrh na schválenie spoločných priorít Bratislavského samosprávnehp kraja a župy Gyor, Moson, Sopron a župy Komárno, Ostrihom. Ostatné materiály podľa toho ako sú v pozvánke. Čiže to je návrh programu a poprosím doplnky k návrhu programu. Nech sa páči, pán poslanec Sloboda.

*Ing. Vladimír Sloboda, poslanec BSK*

Ďakujem, keďže to tu zaznelo, že schválenie Návrhu vysporiadania pozemkov pod cestami druhej a tretej triedy, je autoremedúrou prijatý do programu, to znamená, ako by tam už v súčasnosti bol. Ja zase naopak navrhujem, aby sme sa týmto materiálom zaoberali až po tom, ako si to prejdú jednotlivé komisie, ktorých sa to týka. A aby sme takto narýchlo nedávali takýto dôležitý dokument. Budeme mať čoskoro ďalšie zastupiteľstvo, takže keď si prejdeme tento materiál v komisiách, môžeme sa s ním zaoberať, takže navrhujem, aby sme tento materiál z programu vyradili. Ďakujem.

*Ing. Pavol Frešo, predseda BSK*

Ďakujem pekne, pán poslanec Ágoston.

*Peter Ágoston, poslanec BSK*

Ďakujem pekne za slovo, ja by som chcel dať návrh, aby ten bod číslo 24 čo je Vysporiadanie vlastníckych vzťahov k pozemkom pod stavbami, čo sa v podstate týka primárne škôl, keby sme tento bod predsunuli k tým školským materiálom. Čiže niekde od tri do šesť. Je mi jedno kam, len aby to nebolo na konci, aby to tematicky súviselo so školami.

*Ing. Pavol Frešo, predseda BSK*

Rozumiem, pán poslanec Kusý

*Mgr. Rudolf Kusý, poslanec BSK*

Vážené kolegyne, kolegovia, chcem navrhnúť stiahnutie materiálu číslo 8, ktorý sa týka Návrhu zmeny v sieti škôl a školských zariadení atď. Vonku máme žiakov a učiteľov z odbornej školy dopravnej, kde máme viac než 200 detí. Myslím si, že by sme si mali ešte raz túto situáciu analyzovať, aby sme si boli naozaj istí, že je to dobrý krok. Som presvedčený a je nám všetkým jasné, že školy musíme racionalizovať. Ale mali by sme si byť istí, že či...

*Ing. Pavol Frešo, predseda BSK*

Pán starosta, ale my vieme, že toto je bod schválenie programu. Ja to teda iba poviem, navrhujete to vypustiť. Tie argumenty, na ktoré Vám viem hneď vybieha faktická, je presne dôvod, prečo to v bode programu je, aby mohla byť diskusia. Tak buď Váš návrh je vypustiť, zdôvodnenie sme počuli, že sú tu deti a poďme ďalej, lebo sa nám rozbehne diskusia. A nech sa každý rozhodne a zahlasuje.

*Mgr. Rudolf Kusý, poslanec BSK*

Rešpektujem, toto nie je zdôvodnenie, ale rešpektujem.

*Ing. Pavol Frešo, predseda BSK*

Ďakujem pekne, my nemávame faktické pri bode programu, tu sa jednoducho hlasuje a každý, kto si diskutuje o tom alebo onom bode, keď sa otvorí bod, diskusiu máte prakticky neobmedzenú, vždy máme taký zvyk, že necháme každého hovoriť úplne koľko treba. Nech sa páči, pán poslanec Baxa.

*Ing. Pavol Baxa, poslanec BSK*

Ďakujem, vážené kolegyne, kolegovia, v bode rôzne Vám podám stručnú ústnu informáciu o stave verejných oznámení z hľadiska ochrany verejného záujmu pri výkone verejnej funkcie. Ďakujem. Pán poslanec Sloboda.

*Ing. Vladimír Sloboda, poslanec BSK*

No predo mnou by mali asi zaznieť dve faktické, lebo tie boli asi na iného rečníka ako na mňa, ale tak budiž, keď ich tam vidím. Keďže pán starosta Kusý to nenavrhol, tak to navrhnem ja. Keďže som sa zúčastnil aj stretnutia s obidvoma radami škôl čo tu boli, aj prezentácie toho návrhu, ktorý zo strany práve tej komisie, ktorá pripravovala Návrh zmeny v sieti škôl zaznel. Naozaj je tam kopec možno pre niekoho drobností, ale pre niekoho podstatných vecí, ktoré treba si ďalej prediskutovať, aby bolo jasné, že či to spájanie naozaj neublíži tým školám, že či, a čisto praktická vec, že či sa dotej budovy zmestia. Lebo to nezaznelo celý čas ako to bolo. Takže ja, ospravedlňujem sa, to bolo len dôvod, prečo to navrhujem. Takže navrhujem, aby tento bod bol stiahnutý a aby sme ho prerokovali na ďalšom zastupiteľstve. Ďakujem.

*Ing. Pavol Frešo, predseda BSK*

Pardon, sekundu, zareagujem na pána poslanca Slobodu. Pán poslanec Sloboda, presne pre takéto dôvody dávame body do programu, aby sme mohli toto čo hovoríte v tých bodoch vydiskutovať vo všeobecnosti. Sme pri schvaľovaní programu. A dokonca, ak aj v nejakom materiáli zistíte, že proste ten materiál treba dopracovať, aj to je presne v rokovacom poriadku vrátiť to na dopracovanie. Kedykoľvek to môžeme urobiť, len to pripomínam, aby sme udržali tú našu diskusiu v poriadku. A prosím Vás, tí čo ste prihlásení, dávajte návrhy k programu, nie návrhy na to, aký spôsobom viesť diskusiu o programe samotnom, takže nech sa páči, pán poslanec Ágoston.

*Peter Ágoston, poslanec BSK*

Ďakujem pekne za slovo. Ja nemám problém s tým, pokiaľ budeme niečo sťahovať, pokiaľ budeme niečo pridávať, ale prosím Vás pekne, keď pridávame, alebo sťahujeme, tak nedávajme k tomu takéto siahodlhé diskusie, na ktoré potom neni možné reagovať žiadnou faktickou poznámkou a vysvetliť tú vec v tomto momente. Ďakujem

*Ing. Pavol Frešo, predseda BSK*

Jasná vec. Pani podžupanka Ožvaldová.

*PhDr. Ažbeta Ožvaldová, podpredsedníčka BSK*

Ďakujem pekne za slovo. Pri bode číslo osem máme viac ako len dve školy, tak by som bola veľmi rada, keby sme o tom diskutovali.

Za bolo 6 hlasov, proti bolo 20, zdržalo sa 10, takže bod zostáva. Ako druhý návrh, je bod číslo 8. To znamená, kto je za to, aby sme o bode 8 na dnešnom programe nerokovali, tak ten nech je za, tí čo chcú rokovať, tak nech sú proti. Čiže pôjdeme podľa pôvodného programu. Nech sa páči, poprosím prezentujte sa a hlasujte teraz

Hlasovanie č.....porucha obrazu na videozázname

Za boli štyri poslankyne a poslanci, proti bolo ...porucha signálu

Takže kto ste za to, aby bod číslo 24 bol prerokovaný ako bod číslo 6? Poprosím prezentujte sa a hlasujte teraz.

Hlasovanie č. ....porucha obrazu na videozázname

Za bolo 32 poslankýň, poslancov, zdržali sa traja, nehlasoval jeden z prítomných 36- ich, takže bod bude ako bod číslo 6.

Poprosím Vás prezentujte sa a hlasujte o návrhu ako o celku teraz.

Hlasovanie č. ...porucha

Za bolo 33 poslankýň, poslancov, zdržali sa štyria z prítomných 37 – ich. Takže sme si schválili program.

No, prechádza k bodu číslo jedna: Informácia o plnení uznesení Zastupiteľstva Bratislavského samosprávneho kraja s termínom plnenia september, október 2016 a odpočte projektov aktualizovaného akčného plánu BSK označených prioritou jeden.

Vážené dámy, vážení páni. Pred sebou máte predmetný materiál poprosím pána riaditeľa úradu, aby ho uviedol.

*MUDr. Valerián Potičný, MPH, riaditeľ Úradu BSK*

Vážené pani poslankyne, vážení páni poslanci. Pred sebou máte informáciu o plnení uznesení Zastupiteľstva Bratislavského samosprávneho kraja, s termínom plnenia september- október 2016 a odpočet projektov Akčného plánu s prioritou číslo jeden. V bode A sa berie na vedomie plnenie uznesení, v bode B sa schvaľuje, C sa ruší. Pred sebou máte uznesenia. Jedno uznesenie bolo zrušené a jedno je priebežne plnené. Ďakujem pekne.

*Ing. Pavol Frešo, predseda BSK*

Otváram diskusiu k tomuto bodu programu. Pani poslankyňa Virágová.

*Ing. Ildikó Virágová, poslankyňa BSK*

Vážení prítomní, ja by som len chcela poukázať na to, že tuto pri rekonštrukcii bábkového divadla tu máme, že: Verejné obstarávanie bude ešte do 12.-eho mesiaca 16. roku. Ale realizácia prvej etapy je od 10.- eho mesiaca. Ja viem, že je napísané, že stavebné práce sa začnú po ukončení procesu VO, ale nemali by sme potom napísať 12.- eho. Ďakujem veľmi pekne, nech sa páči, pán riaditeľ úradu odpovie.

*MUDr. Valerián Potičný, riaditeľ Úradu BSK*

Verejné obstarávanie k Bratislavskému bábkovému divadlu o rekonštrukcii, máte pred sebou kompletnú informáciu aj celú genézu rekonštrukcie. V tejto chvíli prebieha druhá súťaž, pretože prvá musela byť ..... výpadok signálu na zázname

Mgr. art. Zuzana Šajgalíková, riaditeľka Odboru kultúry a cestovného ruchu, Úradu BSK

Táto téma sa objavila po prvýkrát v roku 2008 ako relatívne akútna potreba rekonštrukcie objektu. Divadlo, ktoré vyniklo v roku 1957 zriadené Ministerstvom kultúry sídlilo a sídli, Možnože by som obrátila Vašu pozornosť na jednu časť toho dokumentu a to je taká tabuľka, ktorá je urobená na ležato, nakoľko sa nezmestila nastojato, lebo je široká, ktorá mapuje priebeh tých prác a je zjavné, že od istého momentu bolo nevyhnutné...výpadok signálu...od roku 2008 aktualizovať. Aktualizovať vzhľadom na to, že bola iba dielčia a jej úlohou bolo zrekonštruovať iba niektoré časti objektu a bolo nutné sa postaviť k nej nanovo a vnímať celú budovu ako komplex a pripraviť ho ako celok na modernizáciu, takže v istom období prebiehalo nevyhnutné vypracovanie dodatkov k tejto projektovej dokumentácii na základe požiadavky z Bratislavského bábkového divadla. Následne bolo vydané stavebné povolenie a zároveň sa kontrolovala takto vzniknutá projektová dokumentácia to je proces, ktorý má svoje trvanie. Potom bola dopracovávaná vzhľadom na európske normy a nové požiadavky a taktiež bol aktualizovaný rozpočet, kvôli tomu, že tieto normy bolo potrebné zohľadniť. Samozrejme úrad ďalej pokračoval v zháňaní nevyhnutných dokladov ako je napríklad stanovisko pamiatkového úradu, predloženie stavebného povolenia, etc. Čo je však najpodstatnejšie a to treba povedať, že v priebehu rokov 2015 a 2016, teda v priebehu posledných dvoch rokov úrad BSK vyhlásil dve verejné obstarávania na zhotoviteľa stavby rekonštrukcie Bratislavského bábkového divadla. Po prvýkrát to bolo v júni roku 2015, kedy sa tento projekt stal súčasťou veľkej rámcovej súťaže na stavebné práce a po druhýkrát to bolo v júni 2016, čiže o rok neskôr, kedy sa rekonštrukcia Bratislavského bábkového divadla súťaží samostatne. Ako hovoril pán riaditeľ, toto verejné obstarávanie bude ukončené do konca tohto roka a okamžite sa začne s rekonštrukciou.

Pristúpiť na to z tohto aspektu. Za x rokov sa jednak nerekonštruovalo bábkové divadlo, nemohlo dobre fungovať. Na náraste cien prišla župa o toľko a toľko peňazí. Ak som dobre rozumel, firma, ktorá podala námietky sa dokonca nezúčastnila súťaže, je to možné vôbec, aby sa ktokoľvek vyjadril k súťaži, do ktorej ho vlastne nič nie je, lebo sa ho nezúčastnil. Myslím si, že tento pohľad zvonku, by sme mali začať realizovať, veľmi tvrdo a dôsledne. Pohľad dovnútra, ja by som bol veľmi rád, keby na každom zastupiteľstve nás informovali nielen o oficiálnych krokoch písali sme, odpovedali sme ale o procese toho, jak sa to rieši a ako to vidia, dokedy sa zaručujú že to bude vyriešené. Lebo aj tí čo riešia tento problém zvnútra, nesú istý diel zodpovednosti. Takže chcem sa opýtať po prvé, dá sa žalovať ten, čo spochybňuje toto verejné obstarávanie? Po druhé, môžeme byť na každom zastupiteľstve, trebárs na najbližšie v decembri informovaní o aký krôčik, hoc maličký sa to posunulo, aby sme vedeli, čo sa deje a aby sme udržiavali aj našich ľudí, ktorí to riešia vo forme, aby túto kauzu riešili, ďakujem.

*Ing. Pavol Frešo, predseda BSK*

Ágnes, za prvé, keď niekto postupuje podľa zákona, ťažko ho môžeš žalovať. Neviem si teraz celkom dobre predstaviť, že by sme teraz robili nejakú analýzu na to, či to postupuje podľa zákona. A budeme žalovať. Môžeme o tom dať debatu, ale vidím malú, malú šancu. Na čom vidím oveľa väčšiu šancu, máš gesčné šéfstvo na cestovnom ruchu a kultúre, tam máš pani riaditeľku, ty si šéf komisie, môžete si to preberať na ktorejkoľvek komisii, pre mňa za mňa aj na zastupiteľstve koľko toho treba. Ale ak sa nepohneme kúsok ďalej z tohto prvého bodu a budeme každý jeden projekt takto preberať ja som úplne pokojný, mám na to hodne času, ale obávam sa, že dnes máme aj niekoľko všeobecne záväzných nariadení kde treba trojpätinové kvórum, tak možno, že ho neudržíme, lebo viacerí sa aj ponáhľajú, takže podľa mňa toto je úplne zrozumiteľné riešenie. Nech sa páči pán poslanec Šramko, potom István Pomichal.

*Ing. Peter Šramko, poslanec BSK*

Ďakujem za slovo. Pán riaditeľ, chcem sa len spýtať, či potrebujete na to uznesenie, alebo viete nám to v tých informačných materiáloch, to, čo povedal kolega Snopko ozaj dávať také krátke informácie o tom, že či bol proces zastavený, alebo niečo tak. Lebo ja si myslím, že nielen pre nás, ale aj pre laickú verejnosť je úplne jasná odpoveď, že po 10 rokoch ozaj máme snahu s tým niečo urobiť, ďakujem pekne.

*Ing. Pavol Frešo, predseda BSK*

Ak dovolíte, ja veľmi jednoducho. Ja navrhujem máte gesčnú šéfku, ktorá je za to zodpovedná na komisiu kultúry. Nepotrebujeme na to uznesenie, je to jej zodpovednosť. Neviem si predstaviť, že by ignorovala to, a takisto šéf kultúry, že by ignoroval to, čo sám povedal, však už nedávajme si uznesenia na to, čo hovoríme. Ok, Ágnes.

*MUDr. Valerián Potičný, MPH, riaditeľ Úradu BSK*

Ja už to mám poznačené.

*Mgr. Ladislav Snopko, poslanec BSK*

Ja len toľko, že nielen komisia kultúry, ktorá je metodicko, obsahovo zodpovedná, ale tí, ktorí to realizujú, tí ktorí vyhlasujú súťaž a tí, ktorí to proste majú v rukách a to nie je kultúra. Iba informačný materiál

*Ing. Pavol Frešo, predseda BSK*

Ale nie Ágnes, toto je nedorozumenie, to si musíme vysvetliť. U nás taký projekt má gesčného šéfa. V tomto prípade riaditeľa kultúry a cestovného ruchu. A on má prístup ku všetkým ostatným veciam. To neviem si predstaviť, že by Zuzana ignorovala a neobstarala si informácie z ostatných častí úradu. Však o čom sa bavíme. Počúvajme sa, neviem si predstaviť, že by to ignorovala, takže jak to neni ignorované teraz, tak si neviem predstaviť, čo ešte iné treba. V správe máte podrobne napísané jak to je. Pardon, nech sa páči pán riaditeľ.

*MUDr. Valerián Potičný, MPH, riaditeľ úradu BSK*

Pokiaľ viem, bola tam pani riaditeľka Gocká z verejného obstarávania. Dobre, bola tam taká požiadavka, aby sa zúčastnil aj riaditeľ odboru, to znamená na budúcu komisiu, na ďalšie zastupiteľstvo sa tam zúčastnia, to za prvé a za druhé tú informáciu, ktorú si žiadate, aké kroky sa urobili za ten čas od jedného zastupiteľstva k druhému. Dáme, jednoznačne. Samozrejme. Ďakujem pekne. Pán poslanec Baxa, nech sa páči.

*Ing. Pavol Baxa, poslanec BSK*

Ja by som len chcel upozorniť, že my tu máme úrad BSK, nie konfederáciu jednotlivých odborov a my vidíme úrad ako celok. Mne je úplne jedno, ktorý odbor to bude mať na starosti, ktorý to bude riešiť. Nie je jedno ale to, že my nemáme informáciu, že rekonštrukcia je už ukončená. Ďakujem.

*Ing. Pavol Frešo, predseda BSK*

Ďakujem, rozumiem tomu, ja som len myslel, že keď si to presne vydefinujeme, že kde je aká kompetencia, na ktorej komisii čo spravíme, že to bude oveľa, oveľa zrozumiteľnejšie. Ale samozrejme za to preberáme zodpovednosť, preto to tu jasným spôsobom rozoberáme. Ja si naozaj potom pohovorím aj s predsedami komisií, s príslušnými odbornými riaditeľmi, že či naozaj je to nutné, aby sme si to vysvetľovali na zastupiteľstve. Lebo to vnímam, že je to nedostatok práce. Nech sa páči, pán poslanec Pomichal.

*Ing. István Pomichal, poslanec BSK*

Vážený pán predseda, vážení poslanci, milí prítomní. Ja si myslím, že z tej nálady okolo bábkového divadla je, že vytýčili sme cieľ a výsledok sa nedostavil. Myslím, že keď v úvodnom slove pán Frešo povedal, že tie peniaze boli presmerované inde, ja by som to asi opravil, lebo tie peniaze boli účelovo vyčlenené a nikdy neboli tie peniaze na iný účel presmerované. Tie peniaze stále tam sú, to sme vyčlenili na bábkové divadlo a nikdy na iný účel použité neboli. Aspoň ja ako poslanec neviem o tom, že by sme niekedy hlasovali o tom, že vyčlenené peniaze uznesením pre bábkové divadlo, že by sme presmerovali na iné účely. Neviem o tom. Ale som to podrobne prečítal a ja si myslím, že pani riaditeľka má veľmi dobré schopnosti a vie robiť dobrú prácu, ale táto správa je pre mňa neprijateľná, lebo je zahmlievajúca. Neobsahuje okrem jedného zodpovedného, pána Freša, ktorý jeden je zodpovedný. Ale nie sú pomenované žiadne argumenty, žiadne vecné veci, z tej správy sa nedozvieme nič, len dve čísla, že pôvodný projekt 1 320 000 sa vyšplhal už dneska na 1 900 000, takže my zatiaľ nemáme vykrytý ani v našich uzneseniach celý ten rozpočet tej budúcej investície. A ja si myslím skutočne, že úprimne, že aký máme stav, že s bábkovým divadlom, sme sa nikdy nepohli. Ja by som bol strašne rád, keby tento prioritný politický cieľ nášho zastupiteľstva bol riešený tak, že do konca tohto volebného obdobia by pán Frešo odovzdal bábkové divadlo tým deťom, ktoré si to zaslúžia, ktoré poctivo chodia do divadla a to vedenie už potrebuje normálne zázemie. Veď to bolo celoslovenské štátne divadlo, ktoré dneska je kvázi v iných priestoroch, v provizórnych podmienkach funguje a od 2008 sme už dávno tento problém mali vyriešiť. To je naša neschopnosť. Tak sa vzchopme, dajme dokopy svoje sily, možnosti, aby toto divadlo bolo postavené, urobené, ďakujem.

*Ing. Pavol Frešo, predseda BSK*

Ďakujem veľmi pekne, poprosím návrhovú komisiu o prednesenie návrhu uznesenia.

Ing. Pavol Baxa, poslanec BSK

Ďakujem za slovo. K návrhu uznesenia nám neboli doručené žiadne pozmeňujúce alebo doplňujúce návrhy, takže môžeme hlasovať o pôvodnom návrhu. To znamená, časť A berie na vedomie, časť B schvaľuje a časť C ruší jedno uznesenie.

Ing. Pavol Frešo, predseda BSK

Ďakujem veľmi pekne, vážené pani poslankyne, vážení páni poslanci, poprosím prezentujte sa a hlasujte o návrhu tak, ako predniesla návrhová komisia teraz.

Hlasovanie č. 7

Za bolo 34 poslankýň, poslancov, jeden nehlasoval z prítomných 35- ich. Takže návrh bol schválený, takže prechádzame k bodu číslo dva. Informácia o vybavení interpelácií poslankýň, poslancov Zastupiteľstva Bratislavského samosprávneho kraja zo dňa 9. 9. 2016. Vážené pani poslankyne, vážení páni poslanci, pred sebou máte predmetný materiál a poprosím pána riaditeľa Potičného, aby nám ho uviedol.

MUDr. Valerián Potičný, MPH, riaditeľ úradu BSK

Vážené pani poslankyne, vážení páni poslanci, v tomto materiáli, ktorý máte pred sebou, odpovedá úrad na dve interpelácie. Prvá interpelácia pána poslanca Ing. Jána Karmana a druhá interpelácia pána poslanca Ing. Mgr. art. Romana Maroša. Na obidve interpelácie bolo odpovedané v termíne a do tejto chvíle neboli k odpovediam ďalšie otázky. Ďakujem pekne.

Ing. Ján Karman, poslanec BSK

Ďakujem pekne za vypracovanie interpelácie. Verím, že to bolo pomerne náročné, nakoľko sa tam jedná o pomerné množstvo informácií. A hlavne vyriešila moju základnú otázku, ktorá na minulom zastupiteľstve smerovala k samotnej oprávnenosti a celkovo tej chronológii jednotlivých obstarávaní....porucha signálu...tam v podstate ani nemá nejaký priamy súvis s mojou pôvodnou otázkou. Len ako som prehliadal stránky Úradu pre verejné obstarávanie, tak aj v rámci interpelácie, kde odpovedáte v bode 3.1 v rámci Strednej odbornej školy hotelových služieb a gastronómie, Farského 9. Na stránke Úradu pre verejné obstarávanie som našiel dodatok k tejto zmluve a ten dodatok bol podpísaný k dátumu 3. 10. Samotná interpelácia mi bola vypracovaná 7. 10. A vypracoval to riaditeľ odboru Ján Keselý. Neviem, mám to chápať, že samotný riaditeľ nevedel o podpísaní takéhoto dodatku. V poriadku, chápem, že to vypracoval skôr, ako mi bola interpelácia odoslaná, ale podpísanie zmluvy, alebo takého dodatku určite trvá niekoľko dní. A je to záležitosť dvoch alebo niekoľkých týždňov. Prosím teda o vysvetlenie, prečo sa takýto dodatok podpísal. Jedná sa o nemalú sumu, pretože k sume 236 tisíc eur je to zvýšenie takmer o ďalších 100 tisíc eur. Ďakujem pekne.

Ing. Pavol Frešo, predseda BSK

Poprosím pána riaditeľa.

Ing. JUDr. Ján Keselý,

Ďakujem pekne za slovo. Pokiaľ správne rozumiem, tak sa pán poslanec pýta na dodatok k projektovej dokumentácii na Farského COVP- čko. Tento dodatok nenavyšuje celkovú sumu, ale iba došpecifikúva predmet toho, čo bolo treba urobiť v rámci celkovej, komplexnej projektovej činnosti pre túto školu. Ten systém, ktorý sme tam zvolili je systém, ktorý šetrí verejné obstarávanie, to znamená, ak sa dostávame do podlimitnej súťaže pre projektovú dokumentáciu, tak sa snažíme vyobstarať rámcovú zmluvu. To znamená zmluvu, ktorá pre danú organizáciu a všetky jej budovy umožní na ďalšie štyri roky v prípade potreby osloviť toho istého projektanta, aby dokončil veci, ktoré časom vzniknú. To znamená aj nám tento dodatok iba došpecifikoval predmet rámcovej zmluvy.

Ing. Pavol Frešo, predseda BSK

Ďakujem pekne, s faktickou poznámkou pán poslanec Karman

Ing. Ján Karman, poslanec BSK

Poprosím teda o nejaké konkrétnejšie vysvetlenie, lebo mám to tu teraz jasne otvorené pred sebou a celková cena za vyotovenie diala podľa predmetu zmluvy vrátane 3%- nej rezervy je cena spolu 314 195 eur, sú tam potom ešte ďalšie sumy, v rámci interpelácie tu vidím sumu 236 tisíc eur, takže ten dodatok, ako sa naň pozerám, jednoznačne navyšuje tú cenu. Možno sa mýlim, ďakujem.

*Ing. Pavol Frešo, predseda BSK*

Ďakujem. Nech sa páči.

*Ing. JUDr. Ján Keselý, riaditeľ OIČSM a VO úradu BSK*

Čiže to je takto, tá rámcová zmluva má rámcovú cenu a týmto dodatkom tá rámcová cena nebola zvýšená. To znamená, sa iba povedalo, že je treba urobiť aj toto, ale pokiaľ by bolo treba zvýšiť rámcovú cenu, museli by sme urobiť nové obstarávanie. Čiže dodatok, ktorý hovorí o tejto cene, vlastne iba v rámci rámca tej zmluvy, hovorí o ďalšom predmete, ktorý od daného dodávateľa chceme dodať. To znamená nezvýšila sa celková cena ak si pozriete obstarávanie tej rámcovej zmluvy, je tam vidno, že ten celkový rámec tej zmluvy by bol väčší, ako to čo vzniklo zmluva plus dodatok. Je to teda iba došpecifikovanie predmetu s tým, že zmluva je stanovená tak, že sa okrem iného súťažia ako kritériom čo najnižšie normohodiny.

*Ing. Pavol Frešo, poslanec BSK*

Pán poslanec, ja rozumiem, že tá debata je a možno už je aj u konca, ale ak treba, tak dorobme normálne dodatok k tej interpelácii. To úplne v pohode môžeme spraviť, kde sa to úplne vysvetlí aj písomne. Nech to máme čisté. Dohodnuté, berme, že sme sa dohodli, dobre? Poprosím návrh uznesenia.

*Ing. Pavol Baxa, poslanec BSK*

Ďakujeme, čiže neboli prednesené žiadne doplňujúce alebo pozmeňujúce návrhy, takže hlasujeme o pôvodnom návrhu, čiže berieme na vedomie informáciu o vybavení interpelácií.

*Ing. Pavol Frešo, predseda BSK*

Vážené pani poslankyne, vážení páni poslanci, poprosím prezentujte sa a hlasujte o návrhu tak, ako bol prednesený návrhovou komisiou teraz.

Hlasovanie č. 8

Za bolo 37 poslankýň, poslancov, jeden nehlasoval z prítomných 38-ich, takže návrh sme schválili, nech sa páči, prechádzame k bodu číslo 3: Schválenie návrhu vysporiadania pozemkov pod cestami II. a III. triedy v správe Bratislavského samosprávneho kraja. Máte pred sebou predmetný návrh. Poprosím pána Žáka, aby nám ho uviedol. Veľmi pekne Vás poprosím, ja som si uvedomil, že neprešlo to tými komisiami, to Vlado Sloboda má pravdu, ale keď budete počuť to, aký proces sa štartuje, pochopíte, že to treba začať rýchlo a myslím si, že bude o tom relatívne málo sporu. Tak poprosím Bystrík aj Vás ďalších, aby ste to týmto zrozumiteľným spôsobom vyložili, prečo chceme niečo vysporiadať, čo je veľmi, veľmi dôležité pre Bratislavskú župu. Nech sa páči.

*Ing. Bystrík Žák, poradca predsedu BSK*

Dobrý deň, vážené pani poslankyne, vážení páni poslanci. Ja Vás chcem poprosiť o podporu tohto materiálu. Z regionálnych ciest Bratislava prišla prosba, nakoľko pri investíciách, ktoré sú aj vozovky, sú na základe stavebného povolenia musia mať aj vzťah k pozemku, ktoré sú pod cestami. Z ciest, ktoré máme v rámci regiónu máme vysporiadaných 5% pozemkov. Tak regionálne cesty spravili analýzu, kde v rámci analýzy, ktorá trvala dlhšie, lebo nebolo to jednoduché predsa len sa dostať k jednotlivým materiálom, pozemkom. Bolo treba prejsť veľa archívov a portálov, katastrov, atď. Tak vychádza, že dneska Slovenská republika má približne 60% pozemkov, ktoré by sme sa mohli dostať na základe protokolov o prevode. Ten materiál máte pred sebou. Je to prevod, čiže nie je to nárok na financie pre Bratislavský samosprávny kraj. Automaticky to bude prevádzané do majetku BSK, nie regionálnych ciest. Analýzou vzniklo, že ďalších 20% zhruba vlastnia obce a mestá v regióne. Neznámi vlastníci 15%. Zaniknuté právne osoby 5%. Chceme teraz Vás poprosiť, lebo keby to išlo na decembrové zastupiteľstvo, tak viac menej každý z týchto pozemkov, ktoré sú tu, každý list vlastníctva musí ísť samostatne protokolárnym prevodom, tým pádom v rámci budúceho roku by sme boli radi, keby sme už pri rekonštrukciách mohli používať, by sme boli vlastníkmi týchto ciest, aby sa nemuseli robiť nájomné zmluvy so Slovenským pozemkovým fondom, ktoré dosť dlho trvajú.

*Ing. Pavol Frešo, predseda BSK*

Dobre, Bystrík cena teda bude aká?

*Ing. Bystrík Žák, poradca predsedu BSK*

Nula.

*Ing. Pavol Frešo, predseda BSK*

Čiže to je nulové v rámci štátu. Inými slovami prosím Vás, viacerí z Vás ste videli za posledných 30 rokov debaty, že kedy sa vybaví pod cestami, pozemky. Tak keď nám to štát dá a za nulu, tak by sme boli hlúpi, keby sme s tým nezačali. Jednoducho môžeme úplne iné fondy na to čerpať. Ja neviem, vy čo si pamätáte, jak strašne sa nám ťažko robilo. Práve tam môžeme čo sme aj cyklocesty takýmto spôsobom robiť a presne ale na tomto sme mali nie že desiatky, ale poviem kľudne stovky tisícov hodín debát ako to spraviť, aby to bolo právne čisté. Teraz máme ponuku začať to vysporiadať, štát, štát, tak to teda ja hovorím, začnime rovno hneď. Myslím, že aj páni riaditelia sú za to. Nech sa páči István Pomichal.

*Ing. István Pomichal, poslanec BSK*

Ďakujeme za tento materiál, že tento materiál dneska môžeme prerokovať. Ja si myslím, že ten proces, ktorý bol riešený v rámci obcí, miest a mestských častí cez IROP dneska už dáva také podklady, aby sme vedeli vysporiadať všetky tieto cesty a môžeme na skutočne originálnych dokladoch žiadať presne aj s geometrickými plánmi delilmitáciu tohto majetku, ktorú spravujeme pre BSK. Je to skutočne veľmi významný krok. A tento proces neukončíme za jeden deň, je to začiatok, ale ja si myslím, že už je načase vysporiadať majetko právne vzťahy pod našimi cestami. A hlavne samosprávy BSK voči štátu. Chcel by som len podotknúť, že ak budeme potom riešiť vysporiadanie majetkov s obcami. Tak aby sa myslelo na to, že tie cesty, ktoré prechádzajú cez obce, tak aby tam tie chodníky a tie veci, ktoré sa medzitým vybudovali a obce majú nejaké stavby na pozemkoch, verejnoprospešné, autobusové zastávky, ktoré sú vo vlastníctve obcí, chodníky a niektoré ozdobné prvky, aby tiež boli s jednotlivými starostami prediskutované, že čo a ako. A ja si myslím, že tento materiál je veľmi pozitívny a náš klub podporuje tento materiál schváliť. Ďakujem.

*Ing. Pavol Frešo, predseda BSK*

Pán poslanec Švaral.

*Mgr. Peter Švaral, poslanec BSK*

Dámy a páni myslím si, že je tu veľmi dobrý krok, krok správnym smerom. Už viac ako 20 či koľko rokov celá republika tlačí problém chaosu vo vlastníctve pozemkov. Chaos je ešte milé slovo. Takže ja myslím, že je to fajn, je to prvý krok a potom môžeme sa dostať aj k tomu, že aj k tým iným vlastníkom, nielen k štátu, VÚC-ke, takže odstraňuje jednu prekážku pre realizáciu všetkých vecí, ktoré treba realizovať.

*PhDr. Alžbeta Ožvaldová, podpredsedníčka BSK*

Ďakujem pekne, nasleduje pán poslanec Sloboda.

*Ing. Vladimír Sloboda, poslanec BSK*

Ďakujem pekne za slovo. Tak ako som spomínal, nerozumiem celkom čo nás tak veľmi tlačí k tomu, aby sme takýto materiál schvaľovali bez toho, aby prešiel komisiami. Prečo napríklad nebol už skôr predložený, keď o takomto niečom vieme už dlhodobo, že si vysporiadavame cesty. Ja samozrejme som rád, že si ich vysporiadame a že sa to konečne pohne dopredu. To, čo ma napríklad zaujalo je, že zo strany RCB-čky je poznatok, teda aspoň v tom liste, že celú agendu budú robiť oni, list to tak obsahuje. V samotnom uznesení je napísané, že túto úlohu zabezpečí riaditeľ Úradu BSK iba v súčinnosti s RCB. A v dôvodovej správe úplne na konci je napísané, že RCB prevezme celú agendu a naopak, v súčinnosti bude, budú v podstate jednotlivé odbory Úradu BSK. To sú tri rozdielne veci, ktoré sú v materiáli. Zaujímalo by ma, že kto všetko sa bude venovať zo strany RCB tejto agende, koľko to bude ľudí, aby sa vlastne nestalo, že tejto celej agende. Aby sa nakoniec nestalo, že tejto celej veci sa bude venovať aj tak Úrad BSK a stačí keď naozaj naopak budeme mať v súčinnosti RCB, to znamená, že dodajú nám možno presne dáta, ktoré potrebujeme od nich, ale aj tak všetky veci, čo sa týka aj majetku, aj právneho máme tu. To znamená, že by mali toto vysporiadavanie riešiť priamo tu, na úrade a nie RCB ako taká. Preto by ma to naozaj zaujímalo. Z toho materiálu mi nie je jasné, aké má kapacity a čo vlastne bude riešiť RCB, keď tam bude riešiť právne oddelenie aj oddelenie investičných činností Správy majetku BSK, čiže čo vlastne tam bude robiť tá RCB. A naozaj toto by sme si mali prejsť a nie takto narýchlo schvaľovať, keď naozaj tých pár dní k tomu už nezaváži. Ďakujem.

*PhDr. Alžbeta Ožvaldová, podpredsedníčka BSK*

Ďakujem veľmi pekne, predtým, ako dám s faktickou slovo pánovi Baxovi, chcela by som povedať pán poslanec, mestská časť takisto zariaďovala, vysporadúvala pozemok so Slovenským pozemkovým fondom pod jednou ulicou, volá sa hydinárska a samozrejme riešenie bolo na Magistráte. Boli sme veľmi radi, že sme mohli byť súčinní. 60% pozemkov pod cestami má v správe SPF a ujme sa toho regionálne cesty a popri tom to bude majetkom BSK ja v tom nevidím problém. Nech sa páči s faktickou pán Baxa.

*Ing. Pavol Baxa, poslanec BSK*

Bohužiaľ, ja ten posledný odsek čítam trošku inak. Deklarácia, že sú pripravení to robiť, to nie je konštatovanie alebo vyhlásenie, že budú poverení výkonom týchto prác. Takže ja tam nevidím rozdiel s uznesením alebo rozpor. Ďakujem.

*PhDr. Alžbeta Ožvaldová, podpredsedníčka BSK*

Ďakujem pekne, s faktickou pán poslanec Ágoston.

*Peter Ágoston, poslanec BSK*

Ďakujem pekne za slovo. Pán Sloboda, prosím ťa neni úplne jedno, ktorá organizácia alebo úrad alebo úradník sa bude tomuto materiálu venovať? Veď ide o cieľ a je úplne jedno, kto sa tomu bude venovať, či predseda, riaditeľ, alebo RCB-čka, ďakujem pekne.

*PhDr. Alžbeta Ožvaldová, podpredsedníčka BSK*

Nech sa páči s faktickou na seba.

*Mgr. Vladimír Sloboda, poslanec BSK*

Ďakujem, to je reakcia na tých rečníkov, ktorí boli, takže nie na seba. A áno, nie je mi to jedno, že či to bude úrad alebo RCB. Tam nie sme 100%-ný vlastník, takže áno, nie je mi to jedno.

*PhDr. Alžbeta Ožvaldová, podpredsedníčka BSK*

*Poprosím o kľud. Nech sa páči, pani Lukáčová má slovo*

*Mgr. Barbora Lukáčová, riaditeľka OSÚR a RP Úradu BSK*

Ďakujem veľmi pekne. Ja poviem k tomu uzneseniu a pán Csáder rád vysvetlí náš vzťah k RCB. Nie som si celkom istá, či zastupiteľstvo môže úkolovať RCB. Myslím si, že nemôže, čiže môže úkolovať riaditeľa a ten zariadi, aby sa komunikovalo s RCB v rámci svojich zložiek. Okrem toho jedna veta. RCBje práve na to zriadená, že nám má poskytovať komplexné služby, tak znie naša zmluva o ktorej bližšie určite povie pán Csáder.

*PhDr. Alžbeta Ožvaldová, podpredsedníčka BSK*

Ďakujem pekne, nech sa páči nasleduje v diskusii pani poslankyňa Mikušová.

*Ing. Tatiana Mikušová, poslankyňa BSK*

Vážení kolegovia, cítim sa tu trochu ako Alenka v ríši divov. Máme na stole materiál, ktorý nám hovorí, že našim schválením spustíme proces, aby sa 60% pozemkov pod komunikáciami dostalo do nášho vlastníctva. Ja si myslím, že v tomto je skoro zbytočná diskusia. Ja chcem povedať veľké ďakujem za to, že rating našej župy sa týmto podstatne zvýši. Nechápem, nechápem, ako môže niekto spochybňovať a hľadať v tomto materiáli, kto sa tomu má venovať, a tak ďalej. Áno je to legitímne, tie otázky sú možno na mieste a napriek tomu Vám poviem, že k tomuto treba povedať len ďakujem a schváliť za, aby sa ten proces naozaj spustil. Ďakujem veľmi pekne, nech sa páči, pán poslanec Pokorný.

*MgR. Lukáš Pokorný, poslanec BSK*

Vážená pani predsedajúca, kolegyne, kolegovia 1:05:04

1:10:28

*PhDr. Alžbeta Ožvaldová, podpredsedníčka BSK*

Ďakujem, ukončujem diskusiu, poprosím návrhovú komisiu.

*Ing. Pavol Baxa, poslanec BSK*

K návrhu uznesenia neboli vznesené žiadne doplňujúce ani pozmeňujúce návrhy, takže hlasujeme o pôvodnom návrhu uznesenia, de v časti A schvaľujeme navrhovaný postup prevodu majetku a v časti B ukladáme riaditeľovi úradu úlohy s termínom plnenia 30.9. 2017.

*PhDr. Alžbeta Ožvaldová, podpredsedníčka BSK*

Ďakujem prezentujme sa a hlasujme vážení kolegovia teraz

Hlasovanie č. 9

Za bolo 32 poslancov, nikto nebol proti, dvaja sa zdržali, uznesenie bolo prijaté. Pristúpime k ďalšiemu bodu a tým je návrh na delegovanie zástupcu BSK do rady školy pri Súkromnej odbornej škole automobilovej Duálna akadémia Jána Jonáša 5 v Bratislave. Vážené kolegyne, kolegovia, máte materiál, v ktorom na valnom zhromaždení Duálna akadémia siedmeho desiaty požiadala BSK aby delegoval zástupcu za kraj ako člena záujmového združenia právnických osôb Duálna akadémia do Rady školy. Na základe uvedeného sa predkladá návrh na delegovanie Ing. Pavla Freša, predsedu BSK do rady tejto školy. Nech sa páči, otváram k tomuto bodu diskusiu. Nech sa páči pán poslanec Šramko.

*Ing. Peter Šramko, poslanec BSK*

Ďakujem za slovo, škoda, že tu neni predseda, by som mu rád odovzdal v podstate 8 ročné skúsenosti z tej rady školy. Samozrejme je to nový subjekt, ale škola ostala tá istá a prajem mu aby mal takú stopercentnú účasť na radách škôl, ako som mal ja.

*PhDr. Alžbeta Ožvaldová, podpredsedníčka BSK*

Ďakujem pekne, ukončujem diskusiu. Návrhová komisia má slovo.

*Prof. PedDr. René Bílik, CSc, poslanec BSK*

Ďakujem pekne. Pani predsedajúca, návrhová komisia nedostala žiaden protinávrh ani pozmeňujúci návrh a predkladá návrh uznesenia tak, ako ho majú všetci poslanci v materiáli, ktoré znie, že Zastupiteľstvo BSK po prerokovaní materiálu deleguje Ing, Pavla Freša atď. do tejto rady školy.

*PhDr. Alžbeta Ožvaldová, podpredsedníčka BSK*

Ďakujem kolegyne, kolegovia, prezentujme sa a hlasujme teraz

Hlasovanie č. 10

Ďakujem, za bolo 32 poslancov, nikto nebol proti, nikto sa nezdržal hlasovania, uznesenie bolo prijaté.

Pristúpime k ďalšiemu bodu rokovania. Tým je návrh VZN-ka o určení počtu tried prvého ročníka stredných škôl financovaných zo štátneho rozpočtu v územnej pôsobnosti BSK pre prijímacie konanie a školský rok 2017/18. Kolegyne, kolegovia, máte pred sebou materiál už po štvrtýkrát. Podľa ustanovenia samosprávny kraj po prerokovaní v Krajskej rade pre odborné vzdelávanie a prípravu určuje do 31. októbra Všeobecne záväzným nariadením pre stredné školy vo svojej územnej pôsobnosti počet tried prvého ročníka. Je to na školský rok na ten ďalší 2017 až 18. Návrhy na počet tried prvého ročníka škôl zo štátneho rozpočtu predkladajú školy v zriaďovateľskej pôsobnosti BSK, cirkevné školy, súkromné školy, potom obec, ktorá je zriaďovateľom strednej školy. V našom prípade je to časť Bratislava Karlova Ves a okresný úrad ako zriaďovateľ stredných škôl. Na základe všetkých úkonov máte pred sebou materiál. V zákonne stanovenom termíne do 30. júna 2016 boli na úrad doručené návrhy na počty tried prvých ročníkov všetkých riaditeľov škôl. Návrh VZN bol prerokovaný 4. 10. v Územnej školskej rade a takisto Krajskou radou pre odborné vzdelávanie 6. 10. Táto krajská rada odsúhlasila zapracovanie troch pripomienok, ktoré boli doručené do termínu jej rokovania a to: Spojená škola Ivánka pri Dunaji úprava tried v rámci študijných odborov. Celkový počet tried sa nemení. Ďalej Športové gymnázium Ostredkova 10, kde sa navyšuje počet tried z dvoch na 3. SOŠ Gastronómie a hotelových služieb v rámci troch návrhov doplnený študijný odbor s tým, že celkový počet tried sa nemení. Pripomienkové konanie trvalo do 10.10. V stanovenom termíne bolo doručených 5 pripomienok. Jedna bola doručená po ukončení a to 12.10. 5 pripomienok bolo akceptovaných, jedna pripomienka nebola akceptovaná. Táto jedna pripomienka bola o tom, že Duálna akadémie dovoľujeme otvárať v ďalšom školskom roku 8 tried, oni žiadali šesť. Toto sme neakceptovali. Nech sa páči, otváram k tomuto bodu diskusiu. V komisiách sme to prešli, takže každému je to jasné, uzatváram diskusiu. Nech sa páči návrhová komisia máte slovo.

*Prof. PaedDr. René Bílik, CSc, poslanec BSK*

Ďakujem. Návrhová komisia odporúča zastupiteľstvu hlasovať o uznesení v tej podobe ako je predložené v materiáli, teda že schvaľuje toto Všeobecne záväzné nariadenie.

*PhDr. Alžbeta Ožvaldová, podpredsedníčka BSK*

Ďakujem veľmi pekne kolegyne, kolegovia prezentujme sa a hlasujme teraz.

Hlasovanie č. 11 - neplatné

Nejde mi to, hlasovala som. Poprosím ešte raz hlasovať, mne nešlo hlasovacie zariadenie. Prosím ešte raz hlasujme. Ďakujem

Hlasovanie č. 12

Ďakujem. Prítomných 32, za 31, jeden nehlasoval, uznesenie bolo prijaté.

Kolegyne, kolegovia potrebujeme nejakú prestávku? Nie? Tak potom pokračujeme a poprosím o kľud v sále. Bod číslo 6, je to návrh VZN-ka, ktorým sa ruší Školský internát Saratovská 26 ako súčasť Strednej odbornej školy automobilovej Jána Jonáša...prepáčte, pôvodný bod 24, na základe požiadavky pána poslanca Ágostona sa predkladá pred tento bod, je to návrh na vysporiadanie vlastníckych vzťahov pozemkov pod stavbami vo vlastníctve BSK. Máte pred sebou materiál, pán poslanec Demel nech sa páči, máte slovo.

Mgr. Eduard Demel, poslanec BSK

Ďakujem veľmi pekne za slovo. Myslím, že to zvládnem aj stadiaľto, po sediačky. Dovoľte, aby som predniesol tento materiál vysporiadania pozemkov medzi BSK a Hlavným mestom Slovenskej republiky. Ako môžete vidieť na fotografiách v rámci uznesenia pozemky v súčasnosti sú dosť v zúboženom stave. Za tento stav nemôže ani predseda samosprávneho kraja a nemôže za to ani primátor hlavného mesta. Tento stav vznikol niekedy v roku 1991 a následne v roku 2001 keď sa zriaďovali samosprávne kraje. Zriaďovateľ, alebo ministerstvo zabudlo v rámci prechodu kompetencií budov na samosprávny kraj preniesť aj pozemky, ktoré zostali v majetku hlavného mesta, ktoré sú súčasnosti v stave akom vidíte. Stále častejšie sa stretávame zo strany riaditeľov škôl, aby sa tento problém riešil. Sú sčasti kontaktovaní mestskou časťou, mestskou políciou z dôvodu, že ako vidíte niektoré časti nemajú plot, aby riešili občanov, ktorí sa tam v noci zdržujú a jednoducho sa nevenujú vzdelávaciemu procesu. Zároveň nás kontaktujú aj obyvatelia, ktorí bývajú pri týchto areáloch, jednoducho, že ten vzhľad je zlý a nevyužívajú sa športoviská na to, na čo by sa mali využívať. Jednoducho antuky, ihrisko futbalové ako môžete vidieť už dávno nie je na ten účel využívané na ktorý bol o zriadené, Tieto areály boli koncipované ako súčasť týchto škôl. Sú to ohradené pozemky a každý, kto ide okolo si myslí, že je to súčasť tejto školy. Ale bohužiaľ nie je a nedá sa jednoducho využívať na čo bola pôvodne zriadená. Poslanci, samosprávny kraj, ako aj učitelia máme možnosť ovplyvniť tieto pozemky, alebo revitalizáciu v rámci rozpočtu. Samotní zriaďovatelia môžu kontaktovať nejakých sponzorov granty na to, aby mohli tieto pozemky a ihriská revitalizovať. Skontaktovaní najmä pri elektrotechnických stredných stredných strojárskych školách zo strany zamestnávateľov, že by im ponúkli jednotlivé granty. Ja by som chcel týmto vlastne poprosiť o podporu všetkých poslancov, pána župana aj pána primátora, aby došlo k vyriešeniu stavu, ktorý tu vznikol pred štvrťstoročím a máme historickú šancu vyriešiť niečo, čo by pomohlo obyvateľom, Bratislavčanom, obyvateľom mestských častí, aby tieto ihriská boli využívané v prvom rade pre študentov, pre učiteľov, ako pomôcka vyučovacieho procesu a jednoducho napomohli tomuto stavu. Ja som rád a podporujem pána primátora v tom, aby mala Bratislava viacej peňazí na obyvateľa ako má napríklad Mesto Brno. Ale zároveň by som chcel poprosiť aj pána župana, aby prišlo k stavu, prechodu týchto pozemkov na Bratislavský kraj, možnože aj s nejakou podmienkou predkupného práva, keby sa to dá zmeniť ich účel, alebo by sa začalo na nich stavať, aby toto bolo jednoducho v tej zmluve zaznamenané. Ďalej chcem upozorniť, že neni sú to všetky pozemky, ktoré využíva BSK, sú to len pozemky stredných škôl a Domovov sociálnych služieb. Ostatné pozemky, rôzne haly, zdravotné strediská ďalej by zostali v majetku hlavného mesta, tie ktoré sú nejakým komerčným spôsobom využívané. Nejedná sa len o stredné školstvo, jedná sa o domovy sociálnych služieb. Naozaj by som veľmi požiadala o podporu. A obyvateľov možno nezaujíma, kto to vlastní, len chcú už riešenie tohto vzťahu, ako aj jednotliví obyvatelia, ktorí nás na radách škôl bombardujú , aby sa nejako tento stav začal už po 25 rokoch riešiť. Ďakujem veľmi pekne.

*Ing. István Pomichal, poslanec BSK*

Vážení kolegovia, vážená pani predsedajúca. Tento materiál asi podporíme. Nie je tam principiálne žiaden problém a je tam vôľa. Jediný problém, ktorý tu je, že takýmto spôsobom to uznesenie, ktoré tu je nie je dokonalé. Lebo v uznesení mi teraz schvaľujeme raz prevod, raz kúpu za symbolickú cenu. A v tomto prípade ide o zmenu vlastníckych vzťahov na základe prípadu hodného osobitného zreteľa a to tam podľa mňa musí byť. Bez toho samosprávy tieto kroky nevedia urobiť. A ďalej, keď schvaľujeme majetok, tak v uznesení musíme všetky tie parcely a ktroky vymenovať o čo sa vlastne jedná. Takže toto je len zámer, výzva. A potom musí tam byť konkrétne špecifikované geometrickým plánom tie parcely a konkrétne jednotlivé predaje, za jedno euro musíme schváliť v zmysle osobitného zreteľa. Lebo takéto uznesenie je protirečivé. Ďakujem.

*PhDr. Alžbeta Ožvaldová, podpredsedníčka BSK*

Ďakujem, nech sa páči, nasleduje pán poslanec Karman.

*Ing. Ján Karman, poslanec BSK*

Ďakujem pekne za slovo, ja tento návrh pokladám za jeden z najlepších poslaneckých návrhov, aké tu kedy boli predložené. Je to niečo, čo sme zdedili a doteraz nevysporiadali. A to znamená, že mali by sme sa s tým popasovať, kým máme na to šancu. Takisto by som chcel pripomenúť, že ako Mestská časť Petržalka sme takisto k tomu vyjadrili plnú podporu. A bol by som rád....porucha signálu ....počúvam, nechcem to nazvať výčitky, ale nejaké upozornenie tu zo strany pána poslanca Pomichala. A chcel by som možno sa opýtať, či už predkladateľa, ako bude ďalší postup pokračovať, poprípade nech sa vyjadrí aj právne oddelenie, nech vieme do čoho ideme. Hlavne, aby sme to nestopli hneď na začiatku. Proste aby sme to mali vypracované poriadne. Ten zámer je úžasný, poďme do toho a potiahnime to dokonca tak, aby nám to nemohol nikto napadnúť.

*PhDr. Alžbeta Ožvaldová, podpredsedníčka BSK.*

Ďakujem veľmi pekne. Nech sa páči, nasleduje pán poslanec Baxa.

*Ing. Pavol Baxa, poslanec BSK*

Ďakujem za slovo. Ja by som chcel jednak oceniť, neviem či to nazvať odvahu alebo odhodlanie konečne začať robiť upratovanie medzi jednotlivými úrovňami v našom kraji. Inak sa to nedá nazvať totiž tento zámer. Dať tým vzťahom nejako nevyhnutnú dávku zdravého sedliackeho rozumu. To je prvá vec. Druhá vec, čo by som chcel oceniť je to, že je to materiál, v ktorom sa odvolávame na nejakú prirodzenú solidaritu medzi jednotlivými úrovňami územnej samosprávy a myslím si, že toto je vec, ktorú si župa vo vzťahu k obciam aj mestským častiam ctí a veľmi by sme boli radi, kebyže sa k takejto solidarite prihlásia. Tretia vec, to by som chcel poprosiť predkladateľa, ja to nebudem predkladať ako návrh na zmenu uznesenia, ale takú malú formulačnú úpravu. Namiesto schvaľuje predloženie výzvy, ja si myslím, že by bolo lepšie, ke priamo schvaľujeme výzvu mestskému zastupiteľstvu Hlavného mesta Slovenskej republiky na prevod vlastníctva. A to je všetko a tým pádom my budeme schvaľovať výzvu, ďakujem.

*PhDr. Alžbeta Ožvaldová, podpredsedníčka BSK*

Nech sa páči reakcia predkladateľa. Nech sa páči pán poslanec Demel.

*Mgr. Eduard Demel, poslanec BSK*

K samotnému uzneseniu. Toto uznesenie som konzultoval s pánom Šarayom na základe pripomienok z komisií, s tým, že neboli úplné. Boli doplnené stavby, aby tam bolo vidieť, že sú tam len školy a domovy sociálnych služieb, listy vlastníctva. Hlavne na to poukazoval pán poslanec Horváth, že on to tam chce vidieť, že ten materiál nie je dokonalý. Z tohto dôvodu tam boli presne LV- čka, presná výmera plôch. Presné školy. K samotnému uzneseniu, ja vítam všetky návrhy, ktoré to zlepšia....porucha signálu...takže samotný prevod, keby bol úspešný, určite by sa zrealizoval, určite by bol nejakou zmluvou, ktorá by bola následne schvaľovaná v obidvoch zastupiteľstvách. Takže je to len návrh uznesenia o rokovaní, ktoré dúfam do budúcna bude úspešné.

*PhDr. Alžbeta Ožvaldová, podpredsedníčka BSK*

Ďakujem, nasleduje pán vicežupan Bendík.

*Ing. Igor Bendík, podpredseda BSK*

Taktiež podporujem tento návrh a vcelku z logického dôvodu. V podstate budeme teraz v bode 18 riešiť našu stavbu, ktorá leží na našich pozemkoch a všetci, ktorí sa tomu venujete viete, aké ťažké je získať stavebné povolenie na, teda na rekonštrukciu ak majiteľ stavby nie je súčasne aj majiteľom tohto pozemku. Ja by som chcel poprosiť, keď tu vidím aj pána primátora, pretože myslím si, že toto by sme mali riešiť spolu s mestom. Myslím si, že tých nepresností, ktoré vznikli pri limitácii majetku je oveľa viac ako sú pozemky pod cestami. Ďakujem pekne.

*PhDr. Alžbeta Ožvaldová, podpredsedníčka BSK*

Ďakujem, ešte niekto k tomuto materiálu ? Ja si myslím, že konečné slovo potom bude na Magistráte, na Hlavnom meste a teda potom sa vráti ten materiál naspäť. Toto je len začiatok. Nech sa páči, pán poslanec Ágoston.

*Peter Ágoston, poslanec BSK*

Mgr. Eduard Demel, poslanec BSK

Pardón, ja by som si chcel len autoremedúrou osvojiť návrh pána Baxu, aby to bolo upravené ako výzva. Presne už to povie pán Baxa v rámci uznesenia.

*PhDr. Alžbeta Ožvaldová, podpredsedníčka BSK*

Ďakujem veľmi pekne. Uzatváram diskusiu, nech sa páči, návrhová komisia má slovo.

*Ing. Pavol Baxa, poslanec BSK*

Takže návrhová komisia po tom, ako si predkladateľ oslovil korektúru textu dáva hlasovať o pôvodnom návrhu uznesenia, nakoľko neboli k nemu znesené žiadne pozmeňujúce ani doplňujúce návrhy.

*PhDr. Alžbeta Ožvaldová, podpredsedníčka BSK*

Ďakujem, takže nech sa páči prezentujme sa a hlasujme teraz.

Hlasovanie č. 13

Za bolo 28 poslancov, jeden sa zdržal, dvaja nehlasovali, uznesenie bolo prijaté.

Nech sa páči pán župan.

*Ing. Pavol Frešo, predseda BSK*

Ďakujem veľmi pekne. Takže prechádzame k ďalšiemu materiálu Návrh Všeobecne záväzného nariadenia Bratislavského samosprávneho kraja č. ... /2016, ktorým sa ruší Školský internát, Saratovská 26, Bratislava ako súčasť Strednej odbornej školy automobilovej, Jána Jonáša 5, Bratislava, teda nie ruší ale prevádza sa pod inú školu, pod gesciu inej školy. Máte pred sebou predmetný bod, poprosím pani podžupanku Ožvaldovú, aby ho krátko uviedla.

*PhDr. Alžbeta Ožvaldová, podpredsedníčka BSK*

Ďakujem pekne, tento materiál sa predkladá z dôvodu, že uznesením 19.2. bola schválená zmena zriaďovateľa Strednej odbornej školy automobilovej, prechádzala na Duálnu akadémiu a súčasne bol schválený návrh na vyradenie školského internátu ako súčasti školy zo Siete škôl a školských zariadení. Toto ministerstvo aj schválilo rozhodnutím a potom následne vyradil a následne zaradil výchovnovzdelávací proces ubytovaných žiakov, zabezpečil internát aj naďalej ako elokované pracovisko školského internátu Trnavská 2 od 1.7. 2016, pod názvom Elokované pracovisko Saratovská 26 Bratislava ako súčasť školského internátu, Trnavská cesta 2. Prosím, nerušíme nič, ďakujem.

*Ing. Pavol Frešo, predseda BSK*

Ďakujem veľmi pekne, otváram diskusiu k tomuto bodu. Nevidím nikoho prihláseného do diskusie, poprosím návrhovú komisiu o návrh uznesenia, aby sme mohli hlasovať teraz.

*Ing. Pavol Baxa, poslanec BSK*

Ďakujem veľmi pekne, čiže hlasujeme o pôvodnom návrhu uznesenia, čiže schvaľujeme Všeobecne záväzné nariadenie. Ďakujem.

*Ing. Pavol Frešo, predseda BSK*

Vážené pani poslankyne, vážení páni poslanci, poprosím prezentujte sa a hlasujte teraz.

Hlasovanie č. 14

Za bolo 28 poslankýň, poslancov, traja nehlasovali z prítomných 31, takže návrh bol schválený tak, ako ho predniesla návrhová komisia.

Prechádzame k bodu číslo 8 Návrh na schválenie prenájmu časti nehnuteľnosti – stavby súp. číslo 2510 na parc. č. 17358/3 vedeného na LV č. 1196 v k.ú. Rača občianskemu združeniu Stará jedáleň ako prípad hodný osobitného zreteľa. Dobre, veľmi pekne poprosím ....porucha signálu ....Stará jedáleň je presne podobný prípad ako bola Cvernovka. Podarilo sa nám vyrokovať naozaj veľmi slušný návrh, ktorý Igor Bendík prednesie. Je to v skutočnosti občianske združenie alebo súbor občianskych združení, ktoré sa spojili práve za týmto účelom, to znamená v Rači a Krasňanoch známych občianskych združení. A ja by som ešte okrem toho úvodu poprosil, či by sme mohli dať krátku prezentáciu pánu Dudlákovi, nás poprosili, že by nám radi odprezentovali, kam tú výzvu posunuli oproti zámeru, ktorý sme schvaľovali v júni. Poprosím Igor, nech sa páči.

*Ing. Igor Bendík, podpredseda BSK*

Ďakujem pekne za slovo. Určite všetci viete, že tento materiál sme už v podstate mali v júni tohto roku na stole ako zámere. Schvaľovali sme zámer prenajať nevyužívanú časť nehnuteľnosti, časť našej školy osobitným zreteľom pre toto občianske združenie. Aj z toho dôvodu Vám predkladáme dnes tento návrh, ktorý máte na stole, ktorý oproti komisiám sa zmenil v bode k, l, m. To znamená Bratislavský samosprávny kraj bude mať zastúpenie v správnej rade, ktorú občianske združenie vytvorí. Túto správnu radu je občianske združenie povinné vytvoriť do 30 dní. Máte tam aj v bode m uvedenú rozväzovaciu podmienku, kedy táto zmluva zaniká. Tento materiál prešiel všetkými komisiami s odporúčaním schváliť. Pripomínam, že budeme hlasovať osobitným zreteľom, to znamená potrebujeme tri pätiny. A keďže tu vidím aj zástupcov občianskeho združenia, keďže ide naozaj o dobrý projekt pre naše deti, bratislavské, hlavne pre deti mestskej časti Rača poprosím o podporu tohto materiálu, ďakujem pekne.

*Ing. Pavol Frešo, predseda BSK*

Ešte poprosím to hlasovanie o vystúpení pána Dudláka, je to formalita, ja poprosím, aby sme mu to umožnili, poprosím pripravte ho, prezentujte sa a hlasujte teraz.

Hlasovanie č. 15

Za bolo 28 z prítomných tridsiatich, čiže nech sa páči pán Dudlák máte slovo, aj poprosím prezentáciu.

*Ing. Miroslav Dudlák, predseda OZ Stará jedáleň*

Páni poslanci, pán predsedajúci, volám sa Miroslav Dudlák a som predseda Občianskeho združenia Stará jedáleň. My sme občianske združenie, ktoré je taká iniciatíva rodičov zdola. Máme zámer vytvoriť v Rači mládežnícke centrum. Toto mládežnícke centrum bude iné tým, že bude poskytovať iný koncept trávenia voľného času, tak aby bola prístupná aj takým deťom, ktorým rodičia krúžky neplatia. Centrum sa bude nachádzať tu, uprostred sídliska tam, kde sú školy a internáty. Ide o nevyužívaný objekt strednej odbornej školy masmediálnej komunikácie a je to majetok župy. Chcel by som Vás na tomto mieste ubezpečiť, že náš projekt je založený na reálnych základoch a je to predovšetkým preto, že sa nám pre spoluprácu podarilo získať úplne špičkových ľudí a organizácie. Na tomto obrázku vidíte prvú zľava pani Karin Andrášikovú a druhého zľava pána Petra Kulifaja. Oni sú lídri organizácie mládež ulice. A mládež ulice už viac ako 15 rokov funguje v Bratislave na sídliskách a poskytuje terénnu sociálnu službu: Či už je to Pohodička na Rendézi v Rači alebo ich projekr Modrý dom v Petržalke a mnohé a mnohé ďalšie. Títo ľudia sú pripravení v starej jedálni urobiť klub, ktorý bude na tzv. nízkoprahových princípoch. Veľmi zjednodušene to znamená, že deti ktoré nemajú rodičov, ktorí by ich podporovali budú môcť prísť bez toho, aby sa zúčastňovali nejakých tréningov alebo súťaží a budú môc´t stráviť čas pri odborných pracovníkoch, ktorí im ponúknu možnosť sa zúčastniť, participovať na programe. Ďalšia organizácia, ktorá je s nami v tomto projekte je rodinné centrum Ráčik. Toto sú dobrovoľníčky a dobrovoľníci z rodinného centra, ktorí už viac ako 10 rokov pripravujú program pre rodiny v celej Rači. A Ráčik, je taká základňa, taký zázračný ostrov, z ktorého postupom času vzniklo veľa nových projektov ako je komunitná záhradka Zelovoc alebo projekt Zabudnuté Slovensko, dramatický klub Varianty a tak ďalej. Títo všetci ľudia sa stretli v Starej jedálni. Sme tím profesionálov v oblasti marketingu, foundracingu, je medzi nami právnik, projektant, učitelia, sociálni pracovníci a chceli by sme na tom mieste, kde teraz nie je nič, ruina, vybudovať niečo, čo podľa nás má zmysel. My by sme Vás chceli presvedčiť, že táto spolupráca je výhodná obojstranne aj pre Bratislavský samosprávny kraj, nakoľko chceme investovať do Vašej budovy, ktorá je dnes v havarijnom stave a chceme prijať záväzok sa o túto budovu po dobu 25- ich rokov starať. My si trúfame získať peniaze od sponzorov a partnerov na tento projekt. Ako taká prvá lastovička je spoločnosť DELL, ktorá už pomohla školníkovi pánovi Faklovi natrieť plot. Bola to taká prvá brigáda, kedy sme sa s tým objektom zoznamovali. Tá naša motivácia, je to, úprimne povedané, robíme to hlavne pre svoje deti. Keď boli naše deti úplne malé, tak sme im urobili Ráčik. Potom chceli na sídlisku pestovať rajčiny, tak sme urobili Záhradku a teraz tie deti vyrastajú. Z tých ihrísk je zrejmé, že sú len pre deti do 12 rokov a mestská časť, ani štát, nikto už neodpovedá čo s tými deťmi, ktoré už majú 12 rokov, kde sa majú ísť hrať a naša vízia je práve zachytiť takéto deti a ponúknuť im zmysluplný program v našom klube. No a na to potrebujeme od Vás Vašu budovu a veľmi pekne sa Vám chceme poďakovať za podporu, keby ste vedeli zahlasovať za tú budovu. Ďakujem.

*Ing. Pavol Frešo, predseda BSK*

Ďakujem veľmi pekne otváram diskusiu k tomuto bodu. Táňa Mikušová.

*Ing. Tatiana Mikušová, poslankyňa BSK*

Ja si myslím, že takýmto projektom treba dať naozaj zelenú a poďakovať sa, že niekto sa takejto skupine venuje. Ja budem určite za podporu takéhoto materiálu.

*Ing. Pavol Frešo, predseda BSK*

Nech sa páči pán poslanec Kusý.

*Mgr. Rudolf Kusý, poslanec BSK*

Pán župan, kolegyne, kolegovia. O podpore tohto materiálu zrejme netreba diskutovať. Každá vec, každý nový projekt, ktorý podporí...porucha signálu ...niečoho iného. Mrzí ma, že sme znova v situácii v akej sme boli s Cvernovkou. Teda z funkčnej školy, respektíve v tomto prípade z funkčných priestorov dnes máme niečo zničené, čo musíme riešiť. Predpokladám, že určite boli na tento priestor robené verejné súťaže. Preto chápem, že ide o systémový problém. Mám preto návrh a preto pán župan, nedávam ho písomne, lebo myslím si, že si ho osvojíte. Navrhujem, aby župa spracovala zoznam všetkých takýchto budov, ktoré máme, ktoré nie sú využívané, ktoré nám chátrajú. S tým, že pracovníci nám vypracujú čo nás stoja, ako sa o ne staráme a návrh ich využitia. Zároveň to dáme na internet, aby verejnosť sa mohla prihlásiť a navrhnúť ako v tomto prípade títo mladí ľudia zmysluplné využitie v prospech miestnych komunít. Ďakujem pekne.

*Ing. Pavol Frešo, predseda BSK*

Ďakujem veľmi pekne, ja si myslím, že máme takýto zoznam ale nemám žiadny problém to odprezentovať či miestnym komunitám, či komukoľvek inému a na budúcom zastupiteľstve Vás poinformujeme, jak to všetko je, jak sa tie veci majú. A samozrejme keď vidíme, že toto nie je jediný projekt, kde je veľmi veľký záujem zdola, dokonca aj záujem o spoluprácu samosprávy, tak to podporujeme. To, čo by som ja spravil, by som chcel poslaneckému zboru poďakovať, že práve pri tom prípade Cvernovka, tento prípad Stará jedáleň je veľmi podobný, tak práve pri tomto prípade sa ukazuje, že dokážeme spolupracovať s tými, ktorí dokážu vytvárať v tom prostredí veľmi priaznivé podmienky. Takže ďakujem za tú podporu, ja viem že ešte predtým boli nejaké pochybnosti, teraz každý vidí, že táto cesta je zmysluplná. Pán poslanec Ágoston.

*Peter, Ágoston, poslanec BSK*

Ďakujem pekne za slovo, ja som nestihol reagovať na pána poslanca Kusého. Tento materiál samozrejme existuje a som presvedčený, že do konca zastupiteľstva ho môže mať každý poslanec v maili. Ďakujem. Existuje presne tak, ako ho pán poslanec špecifikoval.

*Ing. Pavol Frešo, predseda BSK*

Pán poslanec Karman

*Ing. Ján Karman, poslanec BSK*

Tak ako tu sedíme, už sme tu raz boli takmer všetci Cvernovka pozitív. Toto je veľmi podobný materiál. Som veľmi rád, že ho tu takto máme na stole. Ja som dlhodobým kritikom osobitných zreteľov a myslím, všetky možnosti, ktoré máme by sme mali využiť na to, aby sa naše objekty súťažili. Toto je ale ozajstný príklad osobitného zreteľa a predstavoval by som si, aby sme tento naozaj doslova zreteľ používali presne v takýchto prípadoch. V rámci aktivizácie našich občanov som veľmi rád, že sa vôbec našiel niekto, ktorý tomu znova dá ducha zmysluplnosť, ďakujem.

*Ing. Pavol Frešo, predseda BSK*

Ja ešte jednu vec musím povedať. Teda naozaj chcem poďakovať aj pracovníkom úradu. Lebo keď sme sa prvýkrát stretli tak to bol myslím že jún. Vo veľmi expresnom tempe sme všetci pochopili, že ak to chceme spraviť, tak to treba spraviť rýchlo. Pán Dudlák Vám chcem poďakovať, keď v júni tu boli pochybnosti či vôbec máte založené občianske združenie. Pamätáte sa ešte na to. Združenie je založené, funkčné, dokonca sme tam ešte doplnili kontrolný mechanizmus. Inými slovami, keď to spolu ťaháme, tak tie veci idú, toto je jeden z prípadov, ktorý nemám pochybnosť, že pôjde. A ktorý sme zodpovedne spravili. Z obidvoch strán tam bola tá spolupráca excelentná, poprosím Vás podporme to a poďme ďalej. Igor Bendík.

*Ing. Igor Bendík, podpredseda BSK*

Ďakujem veľmi pekne, k tomu čo hovoril pán poslanec Kusý. Tu si treba uvedomiť, že nie každý objekt je rovnaký. Rozdiel medzi bývalou školou Račianska a týmto objektom je ten, že Račianska sa ponúkala ako celok, to bolo oveľa jednoduchšie aj prenajať. Nikto nepotrebuje väčšinou takúto prevádzku. Je jednoduchšie mať budovu, kde sídli ten jeden objekt, ktorý je. Tuto je to časť školy, ktorá je aktívna. Nevieme to ani geometrickým plánom odčleniť. Teda vieme, ale bolo by to zbytočné. A toto je súčasť školy. Je to bývalá jedáleň. Čo sa týka toho zoznamu, ten zoznam určite existuje. Ja viem aj priestory, ktoré nevyužívame, ktoré nám stoja a verete tomu, že aktívne hľadáme záujemcov. Napríklad bod číslo 18 je Krásnohorská, kde sme sa snažili nájsť niekoho, aby našu budovu naozaj zrekonštruoval. My nemáme pre ňu využitie, to znamená, nemáme aktívne týchto záujemcov, ktorí by sa zapojili do týchto súťaží. Ale treba si uvedomiť, že na to, aby sme v konečnom dôsledku dosiahli aspoň podpis zmluvy potrebujeme dve zmluvné strany. Na jednej strane stojíme my, na druhej strane musí byť ten, kto bude mať záujem vôbec investovať do cudzej budovy. Ďakujem pekne.

*Ing. Pavol Frešo, predseda BSK*

Ďakujem veľmi pekne. Poprosím návrhovú komisiu o prednesenie návrhu uznesenia.

*Ing. Pavol Baxa, poslanec BSK*

Ďakujem veľmi pekne, k predloženému návrhu uznesenia neboli predložené žiadne pozmeňujúce alebo doplňujúce návrhy, čiže môžeme hlasovať o pôvodnom, kde v časti A schvaľuje prenájom a v časti B ukladáme riaditeľovi úradu pripraviť podpis nájomnej zmluvy a to v termíne 31. 12. 2016. Môžeme hlasovať.

*Ing. Pavol Frešo, predseda BSK*

Ďakujem veľmi pekne, vážené pani kolegyne, vážení páni kolegovia prezentujte sa a hlasujte teraz.

Hlasovanie č. 16

Za bolo 32 poslankýň, poslancov z prítomných 34-och. Takže dvaja nehlasovali. Takže návrh bol prijatý. Prechádzame k bodu číslo 9, pôvodnému bodu číslo 8ávrh na schválenie prenájmu časti nehnuteľnosti – SOŠ Kysucká 14, 903 01 Senec, vo vlastníctve BSK Mestu Senec ako prípad hodný osobitného zreteľa, nech sa páči pán vicežupan Bendík, predneste návrh.

*Ing. Igor Bendík, podpredseda BSK*

Ďakujem pekne za slovo. Takže máme obdobný materiál, ako sme mali pred chvíľou, tento zámer sme schvaľovali ešte v júni tohto roka, kde sme schválili zámer, že časť nehnuteľnosti prenajmeme Mestu Senec a to osobitným zreteľom z dôvodu zvýšenia kapacity Základnej školy v zriaďovateľskej pôsobnosti mesta Senec. Na základe tohto Vám predkladáme aj tento materiál na rokovanie zastupiteľstva. Všetci ste tento materiál dostali. Dúfam, že všetci vieme čo je tu aj napísané. To znamená súčasťou materiálu je aj blok B tejto stavby, kde sídli naša škola. Ale prenajmeme aj časť cestnej komunikácie podľa priloženého nákresu a to z dôvodu toho, že nájomca, to znamená Mesto Senec chce investovať do príjazdovej komunikácie, ktorá je predmetom prenájmu. Podmienky tohto prenájmu máte uvedené taktiež v uznesení. Tento materiál prešiel všetkými komisiami s odporúčaním schváliť. V prípade ak budú nejaké otázky, sme pripravení odpovedať.

*Ing. Pavol Frešo predseda BSK*

Otváram k tomuto bodu diskusiu. Pani podžupanka Németh.

*PhDr. Gabriella Németh, podpredsedníčka BSK*

Pán župan, vážené kolegyne, kolegovia. Som spolupredkladateľkou tohto materiálu aj z toho dôvodu, že okrem toho, že som poslankyňou BSK som aj poslankyňou zastupiteľstva Mesta Senec. Chcem Vás požiadať o podporu tohto materiálu aj z toho dôvodu, že ako veľmi dobre viete, Senec je okresné mesto. Nerozrastá sa iba naše okresné mesto ale aj celý okres. A mesto Senec je aj prijímateľom žiakov z okolitých obcí. Čiže ak Mestu Senec pomôžeme zriadiť túto školu v meste, pomôžeme aj okolitým obciam. Takže prosím Vás o podporu tohto materiálu. Ďakujem.

*Ing. Pavol Frešo, predseda BSK*

Ďakujem veľmi pekne, poprosím návrhovú komisiu o prednesenie návrhu uznesenia. Nakoľko neboli vznesené žiadne pozmeňujúce alebo doplňujúce návrhy k pôvodnému návrhu uznesenia tak môžeme hlasovať o pôvodnom návrhu, čiže schvaľujeme nájom ako prípad osobitného zreteľa. Môžeme hlasovať

Ing. Pavol Frešo, predseda BSK

Poprosím vážené pani poslankyne, vážení páni poslanci prezentujte sa a hlasujte teraz

Hlasovanie č. 17

Za bolo 32 poslankýň, poslancov, prešlo všetkými hlasmi, gratulujem. Takže prechádzame k bodu číslo 9 to je voľba člena komisie Majetku, investícií ..prosím, ale máme takú prosbu, že predkladatelia nás poprosili aby sme to dali nakoniec, lebo bohužiaľ nie sú prítomní to je aj v súlade s rokovacím poriadkom. Takže bod číslo jedenásť Návrh Zmeny v sieti škôl a školských zariadení v zriaďovateľskej pôsobnosti Bratislavského samosprávneho kraja vyplývajúce zo záverov pracovnej skupiny vytvorenej na realizáciu zámeru na vytvorenie funkčnej, efektívnej a hospodárnej siete stredných škôl a školských zariadení v zriaďovateľskej pôsobnosti, teda našej.Ja veľmi pekne poprosím, keby to mohla pani podžupanka Ožvaldová predniesť a potom otvoríme diskusiu. Máme tu aj viacero prihlásených do diskusie, ďakujem pekne.

*PhDr. Alžbeta Ožvaldová, podpredsedníčka BSK*

Ďakujem pekne za slovo. Vážené kolegyne, kolegovia, fakty. Zastupiteľstvo BSK v apríli 2015 schválilo materiál Zámer na vytvorenie funkčnej, efektívnej a hospodárnej siete stredných škôl a školských zariadení v zriaďovateľskej pôsobnosti BSK. V zmysle tohto uznesenia sa zriadila jedna pracovná skupina, ktorá sa skladala z poslancov zo všetkých poslaneckých klubov a zamestnancov úradu BSK. Táto pracovná skupina nezasadala raz, ale asi desaťkrát za uplynulé obdobie a z tohto rokovania  tejto pracovnej skupiny bola fakticky vytvorená, vypracovaná analýza a hodnotenie škôl. Na základe uvedenej analýzy členovia pracovnej skupiny navrhli zmeny v sieti škôl a školských zariadení v zriaďovateľskej pôsobnosti BSK. Podotýkam, žiadna škola sa neruší, nevyraďuje zo siete, ostáva zachovaná ponuka odborov vzdelávania a právna subjektivta všetkých dotknutých škôl, ktoré sú len štyri. Jedná sa o tieto zmeny. Po prvé zmena sídla školy SOŠ dopravná, Sklenárová a SOŠ Komenského Pezinok, ktoré navrhujeme presťahovať do inej budovy, pričom ostane zachovaná právna subjektivita, no budú sa spoločne podieľať na prevádzke. Uvoľnený majetok prevezme do správy úrad BSK. Získavame financie asi na podhodnotených učiteľov a asi aj na učiteľské byty, ktorých by sme chceli robiť viac. SOŠ dopravná, Sklenárová sa presťahuje do budovz SOŠ dopravná, Kvačalová a SOŠ Komenského Pezinok sa presťahuje do budovy Obchodnej akadémie, Senická 1. Druhý balík je zmena správy majetku. Škola bude využívať len tie časti budovy, ktoré sú nevyhnutné pre činnosť školy. Správa budov prejde pod úrad BSK. Jedná sa o školy SOŠ technická, Vranovká 4 a SOŠ elektrotechnická, Rybničná 59. Ešte jedna zmena formy a to bude zmena formy hospodárenia dotknutých všetkých štyroch škôl na základe, v rámci pracovnej skupiny to navrhla pani poslankyňa Národnej rady pani Zemanová. Akceptovali sme to, má to hlavu aj pätu. Tieto školy z príspevkových organizácií na rozpočtové organizácie. Navrhované zmeny v sieti boli prerokované a schválené územnou školskou radou BSK 4.10. Krajskou radou pre odborné vzdelávanie a prípravu 6.10. a prešlo to vo všetkých komisiách. Ak niekto z poslancov sa tvári, že sa prvýkrát stretáva s tým materiálom tak potom od roku 2015, od apríla 2015 po súčasnú dobu sa nevenoval tejto problematike dostatočný čas. Návrhy na zmeny v sieti boli prerokované na zasadnutiach rád škôl dotknutých stredných škôl, ktoré k nim zaujali tieto stanoviská. Rada školy pri obchodnej akadémii Myslenická, Pezinok schválila návrh na zmenu sídla. SOŠ Komenského Pezinok do priestorov na myslenickú. Rada školy pri SOŠ Komenského Pezinok schvaľuje návrh presťahovať .... vyučovanie, rada školy pri SOŠ doprvnej Kvačalova s výhradami s dočasným prenájmom ôsmich maximálne desiatich tried SOŠ dopravnú, Sklenárova 9. Rada školy pri SOŠ dopravnej Sklenárova dalo nesúhlasné stanovisko k navrhovanej zmene sídla školy. Rada školy pri SOŠ technickej, Vranovská 4 nepodporuje predložený návrh na úpravu správy majetku. Tam sa o nič iné nejedná, čiže ešte raz. Z príspevkovej prechádzame na druhú formu – rozpočtovú. Rada školy pri SOŠ elektrotechnická, Rybničná to isté. Jednohlasne súhlasí s predloženým návrhom na zmenu správy majetku. Nech sa páči, toto je moje úvodné slovo. Potom sa k tomu ešte vyjadrím.

*Ing. Pavol Frešo, predseda BSK*

Ďakujem veľmi pekne. Poprosím vás, pán poslanec Bílik, pán poslanec Karman, pán poslanec Kusý, ale poprosím potom aj Romana Csabaya, aby zareagovali na tie pripomienky, ktoré sme doteraz počuli, alebo budeme počuť, a tak isto tu mám štyroch prihlásených do diskusie. Ja by som len chcel upozorniť na to, čo hovorila pani podžupanka Ožvaldová. To znamená, tieto materiály opakovane prechádzali komisiami a ja vás poprosím, tí, ktorí ste v komisiách, aby ste sa k tomu vyjadrili, že ako to na tých komisách bolo, aby sme teraz neboli v takej situácii, že niekto povie, že toto nie dobre poznal. Ten kto povie, že to nie dobre poznal, nech potom vysvetlí, čo na tých komisiách robil. Lebo to aj trošinku zhadzuje potom činnosť ostatných poslankýň, poslancov, ktorí nemajú absencie na komisiách a venujú sa – nielen v pracovnej skupine, a naviac mimochodom, to je tretia vec, to som dostal samozrejme bohužiaľ od niektorých škôl typ, čo je poriadna hanba, aj absencie ako v radách škôl. To znamená, chcel by som naozaj, aby sa k tomu vyjadrili tí, ktorí sú absentéri, že čo si o tých jednotlivých návrhoch myslia. Nech sa páči, pán poslanec Šramko s faktickou na mňa.

*Ing. Peter Šramko, poslanec BSK*

Ďakujem za slovo. Pán predseda, ja by som chcel poprosiť, či by tí, ktorí sú prihlásení do diskusie nemohli výnimočne vystúpiť dopredu, lebo, aby sme my, poslanci vo svojich príspevkoch už reagovali na tie pripomenky, lebo ja si myslím, že z tých škôl chcú nám niečo povedať. Ja hovorím, výminmku bz sme mohli urobiť, lebo ja som sa... ja viem...

*Ing. Pavol Frešo, predseda BSK*

Vždy máme, proste to, že dávame najprv poslankyniam, poslancom. Preto som navrhoval tých štyroch, lebo ja napríklad, Bílik je predseda školskej komisie a pri všetkej úcte k tomu, kto sa hlási do tejto diskusie, v tejto budove je nie veľa ľudí, ktorí by sa venovali viacej stoviek hodín školstvu, ako Jano Bílik. Takže on má právo ako predseda tej komisie jasne pomenovať čo tu máme pred sebou, však toto nie je o jednej, dvoch školách. Nech sa páči.

*Prof. PaedDr. René Bílik, CSc., poslanec BSK*

Ďakujem pekne, pán predseda. Ja budem hovoriť školstva, mládeže a športu, ktorá sa týmto materiálom zaoberala dvakrát. Najprv ako čisto pracovným výstupom zo spomínanej komisie, o ktorej hovorila pani podžupanka. Zaoberala sa ním na samostatnom rokovaní a veľmi detailne. A potom sa ním zaoberala druhý raz na rozšírenom zasadnutí a to zasadnutie bolo rozšírené o zástupcov rád škôl, ktorí zastupujú Bratislavský samosprávny kraj v tých školách,o ktorých bude reč. Ja len konštatujem, že neboli tam všetci zástupcovia, takže teraz tu môžu vzniknúť takéto napätia. V akom rámci sme sa pohybovali pri prerokúvaní tohto materiálu. Po prvé, z jednej strany bola možnosť zaoberať sa školami, ktoré v ostatných rokoch potrebovali veľmi výrazné dofinancovanie nad rámec svojho prideleného rozpočtu spôsobom, ktorý je veľmi radikálny. A aj o ňom bola reč, či podať návrh na vyradenie zo siete. Druhou stranou, druhou možnosťou bolo racionalizovať tú sieť využívaním alebo lepším využívaním budov, ktoré na to majú kapacitu. Komisia sa priklonila k tejto druhej možnosti a ktej druhej možnosti sa napokon priklonila aj druhá pracovná skupina. S touto podobou išiel ten návrh. V čase, keď sme to prerokúvali a to hovorím len ako rámec, ktorý do toho vstupuje zvonka, som počul diskusnú reláciu v rádiu o problémoch školstva. Reprezentant ministerstva školstva tam hovoril presne toto: samosprávy ako zriaďovatelia regionálnych škôl nemajú odvahu racionalizovať sieť škôl. Problémom škostva je príliš široká sieť a nikto sa do toho nechce pustiť, lebo všetci sa boja o svoje poslanecké miesta v mietnych, obecných a krajských zastupiteľstvách. Ja to tu hovorím preto, lebo toto je signál, že my takúto odvahu nemáme, to je prvá vec. Druhá vec – som presvedčený, že keď sa raz príjme rozhodnutie z centrálnej vlády, tak takéto rozhodnutia bývajú vždy celoplošné a nikto citlivo neprihliada na to, čo sa v tom území deje. My sme urobili všetko pre to, aby bola zachovaná doterajšia vzdelávacia ponuka. Celé sa to začína redukovať len na to, či sa majú oni presťahovať k nám alebo my k nim. Ale toto nie je problém, problém je v tom, či tie školy, ktoré majú 76 alebo dvesto žiakov s kapacitou oveľa väčších budovách majú existovať alebo nemajú existovať. A my sme sa priklonili k tej verzii, aby existovali. Aby existovali pod tým vedením, ktoré určili rady škôl a aby existovali v tých priestoroch škôl, ktoré sú na to disponované. Efektivizácia tejto siete neznamená len ono sťahovanie, ale znamená tú spomínanú zmenu hospodárenia, to je ďalšia vec a znamená, že budovy, ktoré sa týmto uvoľnia idú pod správu Bratislavského samosprávneho kraja a čokoľvek sa s nimi bude diať – o tom bude rozhodovať toto zastupiteľstvo, takže keď počujem reči, že čo si chystá akú budovu, tak by nám to mal povedať, pretože my budeme rozhodovať o tom, na čo tá budova je a na komisi školstva pripravujeme návrh, aby tie budovy a aby ušetrené peniaze z tohto procesu išli späť do systému škôl a školských zariadení, ktoré máme v zriaďovateľskej pôsobnosti. Ja závidím pánovi riaditeľovi dotknutej školy, že tu má taký fan klub, lebo ja vediem jednu vysokú školu a bol by som rád, keby ma prišlo podporiť v mojom vysvetľovaní toľko študentov, ale ja im chcem vysvetliť, že o nič svetoborné nejde, len budú chodiť do školy do inej budovy. Ďakujem.

*Ing. Pavol Frešo, predseda BSK*

Ďakujem veľmi pekne. Pán poslanec Karmam.

*Ing. Ján Karman, poslanec BSK*

Ďakujem pekne za slovo, ja by som rád využil to, že som vyhlásený a opätovne vás požiadal o to, aby sme umožnili vystúpiť prihláseným do diskusie ešte pred nami, poslancami. Máme za sebou príspevok predsedu školskej komisie a myslím si, že by bolo naozaj dobré reagovať, najmä na tie podnety, ktoré prídu, navem to, ešte zvonku, pretože my sme si ich už medzi sebou, prakticky všetko podstatné, veci, vydiskutovali na komisiách a prišlo by mi to korektnejšie, ďakujem pekne.

*Ing. Pavol Frešo, predseda BSK*

Ďakujem pekne. Pán poslanec Solga.

*Mgr. Oliver Solga, poslanec BSK*

Vážený pán predseda, dámy a páni, kolegyne, kolegovia. Trošičku mi vadí kam smeruje táto debata. Dal som si tú námahu alebo povinnosť, nie námahu, ale povinnosť – bol úplne na tom prvom stretnutí a aby som bol na všetkých radách škôl alebo len tých, ktoré hovorili o tom presťahovaní, o ktorej rokovali o zmene tej štruktúry príspevkovej na rozpočtovú atď. Som v siedmich radách škôl, takže som si vypočul všeličo. Prekvapený som z toho dôvodu, že niekto aj z pracovníkov tohto úradu na čele s pánom riaditeľom Csabayom, ale na druhej strane niekto – poslanci na čele s pánom Bílikom rok, pomerne tvrdo, že použijem expresívne slovo, pracovali na tej zmene, ktorá má hlavu i pätu, ale na druhej strane rok mali všetci riaditelia a členovia rád škôl možnosť prísť, pýtať sa. Dostali by odpovede. Mohli ten čas využiť naozaj efektívne, dokonca aj na tom stretnutí rád škôl, kde sme hovorili skoro už o detailoch, kde bol pán riaditeľ aj so svojimi kolegyňami alebo kolegom a kolegyňou. Jednoducho sme hovorili do detailov tieto veci, takže teraz som prekvapený, že, nech sa na mňa nehnevajú aj riaditelia škôl, že až v tomto momente idú hovoriť o tom, že by bolo treba niečo zmeniť, že by bolo treba, že ich názor je iný. Na to bol dostatok času i konkrétnych príležitostí, takže by som poprosil, aby sme nehádzali za hlavu tento materiál, aby sme ho nesmerovali nie do zamietnutia, ani do toh, že a dajme si ešte nejaký čas, a však uvidíme a však si ešte vypočujeme a rozhodneme potom. To je cesta do pekla, prepáčte. Rok bola dosť dlhá doba na rozhodovanie. Na pripomienky, na zmeny. Ďakujem pekne.

*Ing. Pavol Frešo, predseda BSK*

Ďakujem veľmi pekne. Pre pána poslanca Karmana – znova to vysvetlím. Tu máme vždy slobodnú diskusiu. Ja si myslím, že som dal férový návrh – nech tí prví štyria vystúpia, potom dáme slovo tým, ktorí sú prihlásení. Samozrejme potom môžete reagovať na to, čo budete počuť. Myslím si, že to je úplne zrozumiteľné, myslím si, že to je férové a pokiaľ trebárs tí ďalší majú názor taký, že radšej to chcú najprv počuť tak sa z diskusie, tým, že sú prihlásení, pokiaľ chcú diskutovať k tomu, čo majú predmetne pred sebou. Tak, ako rešpektujete vy svoj názor pred sebou, tak rešpektujte názor poslankýň, poslancov a jedna ešte taká pol poznámka: René Bílik je z vášho klubu, takže ja si myslím, že naozaj stojí za to si to vypočuť a ozaj mať úctu k tej práci, ja tu nechcem nejako vstupovať ...poslankýň, poslancov do svedomia, ale zasa tí, kto naozaj pracujú a ten, kto povie, že to vidí po prvý raz, tak aspoň tú úctu dajme tým, ktorí na tom robili a vypočujme si argumenty tých, ktorí na tom makajú. Nech sa páči, pani poslankyňa Mikušová.

*Ing. Tatiana Mikušová, poslankyňa BSK*

Ja kľudne, pán predseda, počkám. Tak keď je tu požiadavka mojich kolegov, kľudne počkám a prihlásim sa opätovne.

*Ing. Pavol Frešo, predseda BSK*

Ďakujem veľmi pekne. Ja vám dám jeden návrh. Mám tu štyri prihlásené mená. Ja dám návrh taký – aby sme hlasovali o tom ako o celku, lebo som za to, aby vystúpil každý. Zároveň vás chcem poprosiť, aby sme dodržali trojminútový limit a ja budem musieť na pár minút sa vzdialiť, lebo musím reagovať na tú kauzu s tou klinikou plastickou, ale vrátim sa naspäť. Ale poprosím vás trojminútový limit a navrhnem, aby sme samozrejme všetkých tých, ktorých tu prečítam, podporili, nech tu vystúpia. Pán inžinier Blecha, pán Lovíšek, pán Rada, pani Jelušová, pán Majtán, pán Konor. To máme šesť, prosím, prezentujte sa, hlasujte teraz. Snáď som nikoho nevynechal.

Za 29 poslankýň, poslancov, jeden sa zdržal, dvaja nehlasovali z prítomných 32. Takže nech sa páči, pán Blecha, váš trojminutový limit, máte slovo a pani podžupanku Ožvaldovú poprosím, aby to viedla kým zareagujem na tú kliniku. Ďakujem pekne.

*PhDr. Alžbeta Ožvaldová, podpredsedníčka BSK*

Nech sa páči, máte slovo.

*Pán Blecha*

Dobrý deň, vážený pán župan, vážené zatupiteľstvo, poslanci, poslankyne a ostatní zúčastnení. Chcem hovoriť o našej škole, o strednej škole dopravnej. Táto škola je dlhoročoná tradícia. Myslím, že to je v päťdesiatych rokoch. Ak si dobre pamätám, vychovala niekoľko tisíc automechanikov v oblasti sužieb. V deväťdesiatych rokoch začali sme tiež s dopravou, podobne ako Kvačalka. Kvačalka, som jej bývalý absolvent. Kedysi to bola strojnícka škola, až potom zavrela strojnícke odbory, na tej školo bolo v podstate vtedy zhruba 380 žiakov a boli sme tam už vtedy natlačení, bolo tam v triede vtedy 38 žiakov, čiže to dobre ovládam tú školu ako svoje topánky, je to moja alma mater. Nemám tu žiadnu odpoveď na to, či učňovské odbory prejdú tam. Hovorili ste, že bude právna subjektivita a urazu tam padlo slovo, že my budeme platiť prenájom na tej Kvačalke. To slovo tu padlo, takže vôbec mi to neni jasné, tomu nechápem.

*PhDr. Alžbeta Ožvaldová, podpredsedníčka BSK*

Čo budete platiť?

*Pán Blecha*

Tie priestory neviem, či budú vyhovovať. Naši učni, ak vás zaujíma, tak dostávajú platenú prax, čiže v zmysle podpory technického vzdelávania, nakoniec sme prijali nového zástupcu pre odborný výcvik pána Ing. Zatkalíka, dostávajúci krásne peniaze v treťom ročníku 100, 120 eur, druhom ročníku 80, 100 eur, práci tiež niektorí 60, 70 eur. Čo je ozaj veľký úspech. Nehovorím o tom koľko žiakov už je takých, že čo sú, vlastne mojich otcov žiaci. Nikto by tomu neveril, že mám toľko rokov, že? Robím tam už od 86-ho, takže tú školu poznám dokonale a poznám aj Kvačalku dokonale, lebo ako predseda. Ja by som vás prosil, aby ste zvážili toto rozhodnutie, aby ste podporili technické vzdelávanie. Hovoríte, že budete šetriť peniazmi, v skutočnosti rekonštruujete a momentálne prší na to, že? To je fantastická rekonštrukcia, keď ten polystyrén zateká, keď je to nalepené na tej stene, na tej telocvični, materiál tam vlhne a podobné veci. Takže hovoríte, že šetríte peniaze, ale v skutočnosti neviem, či toto je šetrenie peňazí. Takže je to na vás to rozhodnutie. Bojujem za tú našu školu, bola to dobrá škola, je to dobrá škola a máme teda, máme silné zázemie, by som povedal, že rodinné zázemie. Je to na vás ako rozhodnete, ja vás nemôžem ovplyvňovať. Osobne sa prikláňam, treba podporiť technické školy, ale zaujíma ma čo bude s tou budovou ďalej a či prejdú tam napríklad aj učňovské odbory, napríklad nadstavbové štúdium, učni. Samozrejme chodia mnohí žiaci, ktorí sú kuchári, čašníci, gymnazisti. ... majú výučné listy, takže podporujete vzdelávanie. Mimochodom, chýba 2000 automechanikov na Slovensku, 500 klampiarov a stovky, stovky lakovníkov. Ďakujem.

*PhDr. Alžbeta Ožvaldová, podpredsedníčka BSK*

Ďakujem veľmi pekne. Poprosím vystupujúcich, aby dodržali ten trojminútový limit. Pán poslanec Ágoston, chceš reagovať priamo takto, alebo či to necháme, aby, takto am blok. Chcel by si teraz, lebo sme hovorili, že... Tak, ja by som vás poprosila, že ak máte niečo, tak až potom. Ďakujem veľmi pekne. Nasleduje pán Lovišek. Nech sa páči. Nevidíme ho tu, tak poprosím, ďalší je pán Rada, riaditeľ Vranovskej, mám to napísané.

*Pán Rada, riaditeľ*

Všetkým vám prajem dobrý deň. Vážené dámy, vážení páni. Som riaditeľom strednej odbornej školy technickej a samozrejme nejdem sa brániť nejakej zmene, nejakej racionalizácii, ale na pravú mieru. My sme sa dozvedeli o tom, že ideme z príspevkovej na rozpočtovú formu 10.10-ty na rade školy, takže preto sme nemohli nejako akosi skorej reagovať, ale v tom celom materiáli, ale nielen v tomto materiáli, v tej koncepcii školstva Bratislavského samosprávneho kraja mi chýba jedna vec. Keď chceme niečo racionalizovať tak si myslím, že by sme mali spraviť nejakú analýzu potrieb. A tam mi chýba tá analýza potrieb - čo do budúcna. V súčasnej dobe, asi mesiac dozadu sa mi dostal materiál, čo spracovávala Trexima s Ministerstvom práce a sociálnych vecí, kde v tomto materiále upozorňujú na to, že do konca roku 2020 bude chýbať zhruba 2600 pracovníkov, operátorov v strojárstve. Okolo 1900 montážnych pracovníkov. Prečo nevyužiť pri racionalizácii tieto materiály. Bratislavský samosprávny kraj alebo v Bratislave do roku 2020 bude chýbať okolo 22 814 stredoškolákov v jednotlivých profesiách, v tomto materiáli sa hovorí 14 557 ich bude, teda vysokoškolákov bude naviac. Zhruba keď to zrátate, že aj tí vysokoškoláci pôjdu na montážne pracoviská, lebo dneska chodia, tak aj tak vám bude chýbať tu v Bratislave 7 577 ľudí. Čiže ak chcete racionalizovať tak prepáčte, zdravie si za peniaze nekúpite. Tu ide len o peniaze, o nič iné v tomto materiáli. Tu chcete ušetriť niečo a potom budete vynakladať peniaze, aby sa budovali. Tak ako sa dneska budujú na základných školách, tak ako sa dnes budujú škôlky, jasle a neviem čo všetko. Čiže zvažujte, tu nejde len o budovy, tu ide o celý Bratislavský kraj dobudúcna. A druhého bodu, čo sa dotknem, v tom materiáli, ktorý bol včera ešte na internete aj je, tak sa hovorí niečo o internátoch. A v tomto materiáli sa hovorí, že správa dvoch internátov našich, Vranovská 2, Vranovská 4, kde bolo 400 ubytovaných, tak má prejsť pod Trnavsko, pod školský internát Trnavska. Tento školský internát nemá napríklad ani svoj vlastný pozemok. Čiže je na cudzom pozemku zriadený. A tento náš internát, jeden aj druhý je stopercentne využitý. Je tam 400 ubytovaných. Dokonca využívame tento priestor počas letných práydnin. Neviem si predstaviť, akým spôsobom, lebo v materáli sa nehovorí, akým spôsobom bude realizované ubytovanie alebo vôbec realizované riadenie týchto dvoch internátov. Ďakujem.

*PhDr. Alžbeta Ožvaldová, podpredsedníčka BSK*

Ďakujem pekne. Tánička si prihlásená, potom. Ďakujem veľmi pekne. Ďakujem. Nasleduje pani Nadežda Jelušová. Nech sa páči.

*Nadežda Jelušová*

Vážené rokovanie Zastupiteľstva Bratislavského samosprávneho kraja

*PhDr. Alžbeta Ožvaldová, podpredsedníčka BSK*

Poprosím mikrofón!

*Nadežda Jelušová*

Ďakujem. Volám sa Nadežda Jelušová a som jedna členka rady školy pri strednej odbornej škole dopravnej Sklenárova 9 a jednak učiteľka odborných predmetov na tejto škole. Chcem na vás na všetkých apelovať, aby ste dobre zvážili, naozaj, aby ste dobre zvážili rozhodnutie, o ktorom budete práve hlasovať alebo neskôr budete hlasovať. Rozhodnutie o tom, či strednú odbornú školu dopravnú, Sklenárova 9 naozaj presťahujete do budovy, kde dnes sídli stredná priemyselná škola dopravná na Kvačalovej. Odhliadnuc od toho, že ako rada školy sme dostali možnosť sa vyjadriť k tomuto návrhu pár dní pred, pred yasadnutím alebo pred rokovaním rád škôl oboch škôl, hej? Čiže 10. októbra bolo zvolané toto rokovanie a mz sme dostali oznámenie o tomto možno tri dni, pričom sme vôbec nevedeli o čo konkrétne pôjde. Dobre, 10.10 sme boli na tomto rokovaní, kde sme sa dozvedeli na základe akých analýz, podotýkam, že vy ste na tom, jednotliví zamestnanci mali možnosť pracovať rok a my sme dostali možnosť sa vyjadriť do štrnásteho. Čiže necelých 5 dní, takže už toto nebolo v poriadku. Ale aby mi neušiel, no už mi skoro uchádza čas. Čiže sme škola, ktorá má 55 rokov, vychovali sme niekoľko opravárov automobilovej techniky, medzi nimi sa k nám vracajú aj synovia a vnuci týchto našich absolventov. Automobilový priemysel je prvý pilier hrubého domáceho produktu alebu hrubého národného produktu, to je v podstate v tomto prípade jedno, na Slovensku. Ak presťahujete túto školu, stratí sa možnosť konkurencie, pretože na Kvačalovej je stredná priemyselná škola dopravná, kde majú štúdijné odbory, my sme stredná odborná škola.. ano ešte minútu, prosím vás.. my sme stredná odborná škola dopravná, kde vyučujeme učňov v učňovských odboroch – automobiloví opravári, štúdijné odbory a ešte nadstavbové odbory. Vždy sa k nám vracali žiaci a imidž školy spočíval v tom, že sme stredná odborná škola dopravná, Sklenárova 9. Áno, takže toto som chcela povedať.

*PhDr. Alžbeta Ožvaldová, podpredsedníčka BSK*

Nasleduje pán Majtán. Nech sa páči.

*Pán Ivan Majtán*

Dobrý deň, vážená pani predsedajúca, vážené poslankyne, poslanci. Moje meno je Ivan Majtán. Som riaditeľom Bratislavskej regionálnej komory, priemyselnej komory a mimo iné som členom krajskej rady pre odborné vzdelávanie a prípravu pre odbor strojárstva, elektrotechniky a nejakých ďalších. Cieľom môjho príspevku je tiež Sklenárova a presťahovanie. Veľmi oceňujem snahu zodpovedných pracovníkov BSK a celej komisie v oblasti šetrenia zdrojov. Vynakladali na to odborné vzdelávanie a z tohto pohľadu aj tento racionalizačný návrh vyzerá veľmi dobre. Vzhľadom na súčasný vývoj v strednom odbornom školstve však je potrebné situáciu zhodnotiť z viacerých hľadísk. Profesii v oblasti autoopravárenstva, dopravy a logistiky, ktoré sa na tejto škole vyučujú sú špeciálne v našom kraji žiadané, Preto, kto to nevie, môžem povedať, že zamestnávatelia si týchto pracovníkov v týchto odvetviach doslova kradnú navzájom, pretože je ich všeobecný nedostatok. A situácia nebude iná ani v nasledujúcich rokoch. Predaj áut rastie, vyrastajú nové logistické centrá a v súvislosti s budovaním obchvatu určite viete o zámeroch budovať ďalšie obrovské logistické parky. Z toho vyplýva veľký nedostatok pracovníkov v uvedených profesiách a potreby pracovného trhu sú vysoké aj s perspektívou v ďalších rokoch. Dôležitým momentom je aj aspekt duálneho vzdelávania ako novej formy pracovníkov pre pracovný trh. Práve uvedený v učebných odboroch je aj zo strany zamestnávateľov podieľať sa na výchove svojich budúcich pracovníkov, či už sú to predajcovia áut, od ktorých má škola mimochodom vyše...

*PhDr. Alžbeta Ožvaldová, podpredsedníčka BSK*

Poprosím o kľud, prosím, počúvajme sa.

*Pán Ivan Majtán*

.. ale napriekt tomu aj Dopravný podnik mesta Bratislavy, železnice, ktoré takisto vstupujú do duálneho vzdelávania. Záujem o uvedené profesie je teda enormný a veríme teda, že bude aj naďalej stúpať. Zrejme teda, zamerajme sa teda spoločným úsilím možno na využitie toho potenciálu, ktorý tam je a ktorý dá absolventom po ukončení školskej dochádzky perspektívu dobre platenej práce. A vychádzajúc práve z potreby trhu práce je v našom kraji predpoklad zvyšovania kapacít práve v týchto učebných odboroch. Presťahovanie školy by zamedzilo možnosti masívnejšieho zvyšovania kapacít jednotlivých učebných odborov a snaha o úsporné opatrenie by v tomto prípade mohla výjsť naopak fatálnym následkom pri zyabezpečovaní výchovy potrebných profesií. Predkladám vám preto teda konkrétny návrh na dočasné pozastavenie tohto zámeru presťahovania na obdobie dvoch školských rokov ak sa nepodarí zvýšiť záujem o tieto štúdijné odbory a naplniť kapacitu, navrhujem opäť sa k tomuto zámeru vrátiť. Ďakujem pekne za pozornosť a vedzte, že našim prvoradým záujmom je zabezpečiť dostatočné pracovné kapacity pre potreby našich zamestnávateľov a taktiež zabezpečenie dôstojného uplatnenia, poviem to, stredných škôl na trhu práce. Ďakujem.

*PhDr. Alžbeta Ožvaldová, podpredsedníčka BSK*

Ďakujeme veľmi pekne, vážený pán riaditeľ. Nasleduje, ďakujem nech sa páči pán Konorto.

*Pán Roman Conorto*

Dobrý deň prajem, vážená pani predsedajúca, vážené pani poslankyne, vážení páni poslanci. Moje meno je Roman Konorto a som manažer pre vzdelávanie a školstvo najväčšej zamestnávateľskej organizácie na Slovensku Asociácie zamestnávateľských zväzov a združení Slovenskej republiky. Nechcem byť dlhý a opakovať to, čo tu moji predrečníci povedali na teda tému Sklenárova 9. Ja poviem len pár takých krátkych faktov. My sme už niekoľko rokov kreovali reformu odborného vzdelávania, ktorého výsledkom bola nová legislatíva zákona ... z roku 2015, ktorý má v sebe implementovaný systém duálneho vzdelávania. Možno niektorí z vás viete, možno niektorí neviete, ale tento systém dostať do života bolo kvantá hodín, kvantá sľubov, kvantá prosieb, aby sa s nami dali dohromady školy. Keď sa nám to podarilo, tak školy, ktoré vlastne chcú nejakým spôsobom rozvíjať remeslá a odbory, ktoré sú pre našich zamestnávateľov potrebné, ideme racionalizovať. Súhlas, všetko, všetko je v poriadku. Peniaze sú dôležité, treba šetriť, treba racionalizovať, ale prečo neracionalozujeme napríklad gymnáziá? To je taká otázka do pléna. Chcem sa, chcem sa, teda chcel by som na záver povedať len toľko, zvážme tento návrh, zvážme ho, dajme im šancu, idú s tromi odbormi do duálu. Napriek tomu, že si myslím, že duál nie je liekom na všetko, ale myslím si, že našim zamestnávateľom to pomôže, zamestnávatelia do toho idú, tak nechajme školu, nech ukáže aký má potenciál a možno za rok, za dva sa k tomuto návrhu vráťme. Ďakujem za pozornosť.

*PhDr. Alžbeta Ožvaldová, podpredsedníčka BSK*

Ďakujeme veľmi pekne, poprosím pána riaditeľa Csabaya, aby zareagoval na predrečníkov, ďakujem veľmi pekne a potom postupujeme ďalej, dobre?

*Ing. Roman Csabay, riaditeľ – odbor školstva, mládeže a športu*

Veľmi pekne ďakujem, pani predsedajúca, pani vicežupanka. Ja by som to tak možno zhrnul možno odzadu a priebežne, ako boli tie reakcie, ktoré tu zazneli. Krajská rada pre odborné vzdelávanie a prípravu, ktorej členovia sú aj pán Majtán aj pán Konorko na svojom zasadnutí tento krok, ktorý vyplýva zo sietí, schválila. Bolo to schválené. Čo sa týka duálneho vzdelávania. Duálne vzdelávanie je naozaj silný moment, ktorému sa zvlášť Bratislavský samosprávny kraj výrazne venuje a môžem smelo povedať, že výrazný posun. Najväčší posun v rámci celého Slovenska je práve v Bratislavskom samosprávnom kraji, kde je najväčší počet žiakov zapísaných v oblasti duálneho vzdelávania. Čo sa týka Sklenárovej 9, keď sa bavíme o duálnom vzdelávaní pre školský rok, ktorý teraz beží 16-17 bolo so štyrmi firmami zazmluvnených pri konaní zazmluvnených 41 žiakov, škola urobila zmluvu na 41 žiakov. Ani jeden žiak nevstúpil do duálneho vzdelávania. Na konci tej ulice, Sklenárovej je Sklenárova 1, škola obchodu a služieb, ktorá plánovala zazmluvniť pred prijímacím konaním ..8 detí. Po spolupráci so zamestnávateľmi zazmluvnila 29 detí do duálneho vzdelávania. To je unikát! 29 detí naozaj, neviem, či vôbec niekde je ... duálnej akadémie. Čo sa týka autoopravárov. Duálna akadémia, ktorá má autoopravár v portfóliu zazmluvnila 26 študentov do duálneho vzdelávania. Táto škola nezazmluvnila ani jedného. Čiže to je na vysvetlenie duálneho vzdelávania, zapojenia zamestnávateľov v tomto, čiže aký je reálny vstup dať možnosť. Počet žiakov školy klesá ... desať rokov a momentálne otvorila škola jednu triedu, pretože odbor priemyslovácky, ktorý tam mal, nenaplnil sa záujmom žakov, čiže iba jedna trieda sa otvárala z reálneho počtu zapísaných žiakov v prijímacom konaní. Takže to je toľko k tomu duálnemu vzdelávaniu. Čo sa týka gymnázií Bratislavský samosprávny kraj minul .... urobil v... svojej zriaďovateľskej pôsobnosti na sieť iných škôl, ktoré nie sú v našej zriaďovateľskej pôsobnosti, nemáme dosah. Je to v kompetencii Ministerstva školstva. Čo sa týka informácie, ktoré ako prebiehali od nás ako pracovnej skupiny zriaďovateľa smerom ku školám. V procese tvorby materiálu, bolo minimálne šesť porád riaditeľov, na ktorých riaditelia škôl boli informovaní, že sa pripravuje materiál a priebežne riaditelia škôl, ktorí vykazovali zníženie počtu žiakov. Mali a museli nejakým spôsobom dokladovať, akým spôsobom sa budú zaujímať do budúcna o tú školu a prečo aké sú dôvody toho poklesu žiakov, v čom je problém. Niektoré školy si z toho zobrali, ako, by som povedal, že nie ako ponaučenie, povedal by som, zobrali si to za svoje, ale jednoducho narástol počet žiakov po našich upozorneniach, u týchto škôl naďalej ten počet žiakov klesal. Čakali sme na prijímacie konanie, ktoré bolo teraz v máji.Na obidvoch školách, aj Kvačalovej aj dopravnej klesol počet žiakov, máte to v tých tabuľkách v materiáli zhruba o ..... Čiže následne až teraz sme pristúpili k tej finalizácii tohto materiálu a preto bol predložený na rokovanie komisie školstva, komisíí atď. Čo sa týka učňovských odborov myslím, že som odpovedal. My nerušíme učňovské odbory. Práveže takýmto spôsobom sú ponechávané v sieti, zachraňujeme tieto odbory a nechávame ich v ponuke naďalej. Ale ten priestor, čo tu desať rokov nebol využitý dozadu, myslím, že asi treba to vyhodnotiť a to, že dávame tú šancu na ďalšie obdobie, samozrejme nerušíme, nechávame ten priestor ... páči, ale v lepších podmienkach podľa nás pre tú školu a nie v takých nevýhodných čo sa týka ekonomickej situácie. Čo sa týka ... pána Radu, na pána Zatkalíka reagovať nebudem, len pre informáciu je to zástupca, ktorý do júna na SOŠ dopravnej, ktorý do júna pôsobil na SOŠ Kysuckej v Senci. Problémy s týmto prechodom na túto školu riešime s Cechom predajcov a servisov. Na sedení pred týždňom v piatok a ešte budúci týždeň v utorok. Ale nebudem zastupiteľstvo s týmto zaťažovať. Čo sa tam detailne udialo. A ešte zareagujem na pána Radu. Rada školy naozaj to prerokovala 10.10-ty. Áno, reagovala na to rada školy 10.10-ty. Vo forme hospodárenia je to vec zriaďovateľa .... zareaguje, ale vzhľadom na to, aby zastupiteľstvo bolo o tom informované, tak samozrejme sme to chceli prebrať v radách škôl a prejsť to samozrejme celým zastupiteľstvom. To, že škola takisto má počet žiakov a žiakov v školskom roku je asi 104. Z toho 24 prvákov, presné číslo nepoviem, ale 24 najväčší počet prvákov sa na túto školu zapísal pre dvojročný odbor, ktorý je pre žiakov, ktorí neukončili základú školu. To je obdivuhodné, že takáto škola je a sa takýmto žiakom venuje.

*PhDr. Alžbeta Ožvaldová, podpredsedníčka BSK*

Poprosím o kľud, ďakujem.

*Ing. Roman Csabay, riaditeľ odboru školstva, mládeže a športu*

Sa týmto žiakom venuje, ale pre tie odbory, ktoré spomínal pán Rada, technické odbory, rozvoj strojárstva atď, tam je trvalý pokles. Tam nie je záujem, tam sa skoro žiadna trieda neotvorila, a napriek tomu my ponechávame túto školu v sieti, v limitovanom priestore a nie v správe celého majetku. Chceme takýmto spôsobom venovať sa, aby sa táto škola venovala výlučne výchovno-vzdelávaciemu procesu a nie iným činnostiam súvisiacim so správou majetku a preto v tejto situácii by som si rád dovolil vyzdvihnúť školu na Rybničnej ulici, kde rada školy tento materiál, túto obdobnú zmenu podporila, napriek tomu, že nežiadala ako príspevková organizácia dofinancovanie, ale zaznelo tam na rade školy, že sú radi, že sa budú môcť radšej venovať výchovno-vzdelávaciemu procesu ako správe majetku, v zátvorke realitnej činnosti. Takže toľko, také len moje malé postrehy k týmto vystúpeniam.

*PhDr. Alžbeta Ožvaldová, podpredsedníčka BSK*

Ďakujem veľmi pekne. Poprosím vás, počúvajme sa navzájom. Kto chce niečo vyriešiť, tak nech ide von tak ako hovoril aj pán župan pred tým. Však to sa jednoducho nedá, však nevieme sa počúvať navzájom? Ďakujem veľmi pekne.

*Ing. Tatiana Mikušová, poslankyňa BSK*

Ďakujem pekne. Do tejto diskusie som si dovolila prihlásiť sa, nakoľko som členkou pracovnej skupiny, ktorá sa tejto téme venovala, Naozaj, tak ako už bolo povedané stretli sme sa možno až desaťkrát. Skutočne sme si tieto stredné odborné školy rozoberali postupne jednu po druhej. Dávali sme my, poslanci, pretože v tej skupine sú naozaj okrem pracovníkov úradu prierezovo cez všetky odbory, ktoré k tomu majú čo povedať, aj zástupcovia poslancov zo všetkých odborov. Chcem tým povedať, že k tomuto procesu sme pristupovali dlho a veľmi zodpovedne. Výstupom, tak ako povedal predseda komisie školstva, výstupom nie je návrh na vyradenie zo siete. Naozaj, žiadna škola. Všetky školy ostávajú v sieti. Tie školy, ktoré sa ocitli v tomto materiáli sú ozaj tie, v ktorých desaťročná práca doviedla k tomu, že počet žiakov je dlhodobo a trvalo sa znižujúci. Je nám absolútne všetkým jasné, že automobilový priemysel je pilierom rozvoja, v našom kraji a je nevyhnutné zabezpečovať vzdelávanie pre absolventov práve pre tento odbor alebo pre túto časť priemyslu, ktorá u nás je kľúčová. Ale treba si to povedať, to čo je najdôležitejšie, naše odborné školy v tomto segmente majú byť moderné, dostatočne vybavené a majú ísť v trendoch a potrebách trhu. A to je pre nás kľúčové. Toto je jedným z dôvodov prečo robíme tieto zmeny. Pre nás obidve školy, ktoré sa ocitnú v jednej budove tento signál, ktorý vzdávame je pre nich absolútne kľúčovo motivačný. Motivačný pre nich, ale aj pre nás. Že týmto školám musíme pomáhať, aby sa stali skutočne piliermi, a aby sa stali také, ako som ich menovala. Ja by som bola preto veľmi rada, keby takto nazerali aj tie dve dotknuté školy na to, tak ako pán riaditeľ povedal, pre nás je najdôležitejšie, aby sa školy venovali školskému procesu a ničomu inému, len tomu. A aby odbory, ktoré majú vo svojej činnosti, aby boli naplnené, v tom by sme im mali pomáhať aj my, napríklad príslušným marketingom, ktorý by mal ísť aj z našej úrovne. Tomu sa naša pracovná skupina rovnako venovala a dúfam, že sa budeme venovať tomu aj naďalej. Posledné čo by som vo svojom príspevku chcela povedať je – veľmi by som bola rada a týmto spôsobom si dovolím vyzvať riaditeľov tých dvoch dotknutých škôl, pretože som nepočula ich príspevok, či z Kvačalovej, či zo Sklenárovej – aby svoj pohľad pred nás, aby nám ho povedali. A rovnako by ma zaujímal aj príspevok riaditeľa školy, kde sme už takéto zlučovanie robili. To je geodetická. Tam by sme videli, že či to ide alebo nie. Ďakujem veľmi pekne.

*PhDr. Alžbeta Ožvaldová, podpredsedníčka BSK*

Ďakujem, nasleduje pán poslanec Sloboda.

*Ing. Vladimír Sloboda, poslanec BSK*

Ďakujem. Jedným z dôvodov prečo som aj navrhoval naozaj, aby sme sa ešte dlhšie o kúsok zaoberali aj spájaním týchto dvoch škôl. Je to presne čo tu bolo spomenuté aj v diskusii od neposlancov. A to bolo to, že radám škôl boli tieto materiály pred dvoma týždňami. Ak sa zapájala komisia, teda ak sa mohli kedykoľvek do výstupov komisie, ktorá riešila efektivitu siete škôl, mohli sa tam kedykoľvek zapojiť, to je síce pekné, ale reálne sa tie rady škôl dostali k tým materiálom, k tej samotnej prezentácii pred dvoma týždňami, keď sme boli pozvaní na v podstate prezentáciu toho, že ako by – tých čísel, v podstate to boli len čísla, takže to bol ten hlavný problém, že jednoducho postavili sme tu teraz obidve rady škôl do tejto zasadačky, ukázali sme im prezentáciu, ani nebol tam, chýbalo mi v tej prezentácii aj to, že dobre a ako to bude teda vyzerať po spojení. To tam vôbec nebolo – za prvé. Za druhé ma mrzelo, že sa tu vyslovene tlačilo na to, aby tie rady školy ideálne zasadli ešte v ten deň, čo jedna rada školy aj zasadla, aby sa vyjadrili k tomu materiálu, tak druhá škola zasadla neskôr, lebo sme si potrebovali prediskutovať a prejsť a na základe toho sme s a k tomu vyjadrili a tak by to aj malo byť, že jednoducho potrebujete si v kľude prejsť to, čo je obsahom tých jednotlivých materiálov a na základe nich sa vyjadríme, takže toto je ten hlavný bod, že takto, komisia uznávam, myslím si, že zodpovedne pristupuje k zmenám v sieti škôl, ale ten záver, ktorý možno z ich výstupov vyšiel tak nebol možno celkom adekvátny, tak ako by mal byť. Takže druhá vec je, doteraz mi nikto neprezentoval, možno vedúci odboru ukáže nejaké papiere, ale jednoducho doteraz nikto neprezentoval tým školám, že naozaj sa zmestia do tých škôl, do tej školy, pardon, do tých budov. To znamená, či fyzicky tam dokážu koexistovať v tom stave ako sú stave, to znamená, že ako majú poprijímaných žiakov, tak ako majú odbory – porucha spojenia - či už dve školy, alebo proste, aby tam mohli fungovať všetci tí žiaci a tie odbory, ktoré tam majú. To tu zatiaľ nikto neukázal a nikto s tým neprediskutoval, že či áno, nie, Toto je tá základná vec, potom sa môžeme baviť o tom, že čo to bude stáť, jak to bude fungovať, to reálne je jedna vec, ale ani túto základnú vec doteraz nikto neodprezentoval. A bavíme sa celý čas, keď ste tu spomínali tie gymnáziá. Bavíme sa tu o tom, že sa snažíme dostať do povedomia, aby viac sme mali žiakov presne v našich priemyslovackých odboroch, učňovských odboroch, pretože to sú odbory, to sú žiaci, absolventi, ktorí nám chýbajú. Ak teraz narveme natesno obidve školy do tejto budovy, tak vlastne tým spôsobíme to, že ak budeme chcieť rozvíjať tie odbory, jednoducho tam žiadnu triedu nepríjmeme, takže – porucha spojenia – vopchajú, tak ani nemusia uvažovať nad tým, že by nejakú prijali. Takže to len na margo toho, že tým zabránime aj takýmto dvom školám rozvoj, s tým, že teraz majú dva nové odbory, jedna aj druhá a jednoducho tá šanca toho, žeby sa tie dva odbory ďalej rozvíjali už potom nie je možná, takže naozaj minimálne táto diskusia mi k tomu vážne chýba. Ďakujem, ospravedlňujem sa, dôležitú vec som zabudol, keďže s tým naozaj nesúhlasím, predkladám návrh na to, aby sa z časti uznesenia vypustilo v časti A1, prvá odrážka, to znamená, že zmena sídla SOŠ dopravnej na Sklenárovej 9 na Kvačalova 20 a v časti B.1 tak isto, aby sa vypustilo z textu zmena sídla SOŠ dopravnej Sklenárovej 9 na Kvačalova 20. Nehovorím o tom, aby sme tu o tom rokovali rok alebo pol roka, bavíme sa o tom, že presne o tých materiáloch, to, čo chýbalo tým radám škôl, poďme o tom diskutovať, kľudne intenzívnejšie, aby sme to zbytočne nezdržovali, aby sme vedeli na čom sme a aby všetci videli tie dáta tak ako sú, ako ich možno videla tá komisia, ktoré tá rada školy videla, ale tie školy to nevideli. Ďakujem.

*Ing. Pavol Frešo, predseda BSK*

Ďakujem veľmi pekne. Hneď dám slovo, len sekundu. Ja by som chcel, prosím vás počúvajme sa, ja by som chcel zareagovať na jednu vec. Máme zdá sa, že štyroch poslankýň, poslancov v tejto istej rade školy, ktoré, Vlado, vy hovoríte. Za chvíľu tu budem mať meno na stole. To znamená, že ak je poslanec v rade školy a rok sa vedie proces, ktorý smeruje k tomu, že tá škola sa presťahuje a chodí poctivo, nemá absencie, ak chodí poctivo, tak absolútne muselo by sa neviem čo stať, aby tá rada školy bola neinformovaná. Znova to zopakujem. Ak sú tam štyria poslanci tohto zastupiteľstva a rokuje sa rok o tom, že by to k tomuto malo viesť, tak robí z rady školy obeť, ktorá nevedela, nevedela, že niečo podobného sa deje. Je proste nespravodlivé voči tým, ktorí chodia na rady školy a sem do zastupiteľstva. To naozaj znamená, že netvárme sa, že rada školy nie je s nami spojená. Za chvíľu tu budem mať tie mená, ja to normálne prečítam kto kde je, aby bolo úplne jasné, aby sme mali medzi sebou jasné rada školy mohla byť informovaná podľa nás a samozrejme aj bola, že bolo to s nimi prediskutované, takže nehovorme o tom, že oni to nevedeli. Sedia tam štyria naši kolegovia, štyria kolegovia a prediskutovať to samozrejme mohli. To je prvá správa. Druhá správa. Na strane, na strane 13 materiálu, ktorý máte pred sebou máte presne to, že tam je 100 pardon 100 členná rezerva. 132 ľudí je rezerva pri zlúčení tých dvoch škôl. Ak sa chceme rozprávať tak proste z materiálu si prečítame, že je tam 132 ľudí ešte možná rezerva, 130 študentov a hovorím to nie preto, Vlado, že nie váš príspevok niečo vadí alebo že, ale bavme sa o tom, čo máme na stole. To je to, čo som uviedol že keď niekto desiatky hodín odrobí na tom, hovorí sa o Reném Bílikovi, hovorí sa o pani podžupanke Ožvaldovej a rozumie tomu, ide do totálnych detailov, tak potom vás poprosím, ak chcete, aby tá diskusia mala vážnosť, tak diskutujeme o ich práci. Takže ak vám napíšu, že je tam ešte 100 rezerva, to znamená že tam môžete jednu a kľudne aj dve triedy v pohode otvoriť aj na štyri roky dopredu. To je prvá správa , druhá je, keďže teda hovoríme o radách škôl, tak neignorujme fakt, že tam sedia naši poslanci. A tí poslanci vedeli, dokonca niektorí sú aj v školskej komisii, dokonca aj v tejto, tejto rade, že takéto niečo, niečo sa ide diať a Betka mi hovorí, že dokonca prijali uznesenie – porucha zvuku – školy, nečítajú materiály, keď ich dávame do zastupiteľstva, resp. keď ich dávame do komisií. To znamená, pred mesiacom som tie materiály podpísal a to skôr jak som to podpísal, všetky školy vedeli, že sa ich to týka, tak nerobme z nich zase nesvojprávnych ľudí, aj z tých riaditeľov. Nerobme z nich obete, keď to tak nie je. Diskutujme vecne a nerobme z nich úbohé obete, ktoré nevedeli a dozvedeli sa to z noci na ráno. Nie je to pravda. A nelžime... ja neviem Vlado ja nemám na tom záujem. Mne išlo naozaj o tom, tam je 130 tisíc, pokiaľ to vieme ušetriť, niekto proste povie 130 tisícom, ktoré sa dáva naviac nemôže namietať. O.K. Keď rozhodnete ináč, bude ináč, ale rozhodujme sa na základe kvalifikovaných, kvalifikovaných podkladov a aj s rešpektom voči tým, voči kolegom, ktorí tie podklady robili. Pardon za ten dlhší preslov, ale musel som to povedať. Nech sa páči, pani Mikušová, pán Sloboda.

*Ing. Tatiana Mikušová, poslankyňa BSK*

Presne tak isto. Ja by som chcela zareagovať na kolegu Vlada Slobodu. Vlado, ale naozaj desaťkrát sme sa stretli, je to temer rok. Vy ste členom rovnako tejto pracovnej skupiny aj s Ankou Zemanovou. Počas celého tohto roku ste mohli vystupovať v prospech tejto školy. My sme naozaj zvažovali, preberali sme, čo to bude znamená zlúčenie – porucha signálu.

*Ing. Pavol Frešo, predseda BSK*

Nech sa páči Sloboda. Len, aby sme mali tie tri mená prečítať, som našiel zatiaľ. Pán Horváth, pán Gujber, pán Ágoston. Tak sa ich popýtajte, či sa o tom niekde nediskutovalo na rade školy. Sorry, Vlado, nech sa páči. Aby to bolo tak čisté, sorry.

*Ing. Vladimír Sloboda, poslanec BSK*

Ďakujem, v prvom rade ja nie som členom tej skupiny, to znamená, že nemám informácie z tej skupiny. Je tam Anka Zemanová, to znamená, že toto sme na radách školy neriešili. Mimochodom ja som člen rady školy na Kvačalovej a ani raz sme toto neprebrali a nie som si vedomý toho, že by som chýbal na tých radách školy. Som jeden asi z tých, ktorý sa zúčastňuje pravidelne, takže vôbec sme takéto veci nepreberali, že by sa mala spájať Sklenárova s Kvačalovovou a že presne tento materiál tak ako je uvedený , ospravedlňujem sa, spájať do školy, spájať do jednej školy, tak takýto materiál sme – porucha signálu – ok. No.

*Ing. Pavol Frešo, predseda BSK*

Nechajte, Vlado má slovo. Kľudne si to vydiskutujme. Nie, nie, vydiskutujme si to, lebo možno si pletieme pojmy.

*Ing. Vladimír Sloboda, poslanec BSK*

Nepletieme si pojmy, možno som to zle povedal. Sťahujú sa do jednej budovy školy. No. A toto na rade školy ani raz nezaznelo. Takže nerozumiem teraz. Ak, ak napríklad táto komisia pracovala, prečo si to nediskutovala s tými radami školy dopredu? Ale až teraz na zastupiteľstve. Ja neviem o tom, že by sme, dostali sme pozvánku o tom minulý týždeň v pondelok, ak si dobre pamätám, a prvýkrát ten materiál naozaj fyzicky sme dostali, keď sme to dostali ako členovia jednotlivých komisií, tak sme to dostali vtedy, že ako poslanec som to tam videl v tom materiáli. Tak isto jak si niekto predpokladám, pochybujem, že ten, kto je členom komisie kultúry rieši všetky detaily sociálnych vecí alebo rieši všetky detaily školstva tak isto jednoducho platí, že v okamihu, keď je niečo na rade, tak si to vydiskutovávame. Tak isto platí o.k. teraz sme to dostali do komisií, teraz sme to dostali do rád škôl, tak si to poďme prejsť a vydiskutovať jednotlivé otázky, ktoré sú s tým spojené. Ale nie, že mi niekto povie, že vyjadrite sa do štyroch dní, lebo to na ďalšom zastupiteľstve, o týždeň ideme schváliť.

*Ing. Pavol Frešo, predseda BSK*

Ja myslím, ja myslím, že to je, tá debata je zrejmá. Nič sa nespája, proste sťahuje sa jedna škola do druhej ani sa neruší a plus, plus hovorím, že v tej, už keď to bude akože presťahované spolu kvôli efektivite, tak je tam ešte sto miest rezerva. Úplne zrozumiteľne z materiálu, ktorý máte pred sebou. V schránke. Pán poslanec Ágoston.

*Peter Ágoston, poslanec BSK*

Ďakujem pekne za slovo. Ja som zhodou okolností členom tejto pracovnej skupiny, členom školskej komisie a tak isto členom rady školy na Sklenárovej. Vlado, prepáč, ale ja naozaj toto beriem úplne a úplne že osobne, za dehonestáciu našej práce, lebo v tejto skupine pracovnej, ja neviem, či René Bílik je váš člen vášho klubu alebo nie, ale minimálne tam máte Anku Zemanovú, ktorá mala množstvo pripomienok, ktoré sú zapracované v tejto, v tejto správe. Keďže som členom rady školy na Sklenárovej , pred tromi rokmi som tam bol zvolený, dva roky sa s pánom riaditeľom bavím o tom, že mu klesá počet žiakov. Dva roky s ním túto tému riešim, dva roky sa snažím im pomôcť. Máme v portfóliu našej jednu školu čo je elektrotechnická škola v Petržalke, ktorá má nárast žiakov. Každému jednému riaditeľovi niekoľkokrát na komisiách, niekoľkokrát na tejto pracovne skupine som upozornil na to, že tam máme vynikajúcu riaditeľku, ktorá má zvládnutý marketing, má permanentný prísun žiakov, permanentne robí vynikajúci nábor, vynikajúcu prácu. Prosím vás pekne. Keby si pán Hrabovský sadol s pani Šafránkovou a porozprával sa o tom ako sa to má robiť, keď už to nevie. Mne všetky tieto výpady, nápady, ktoré sa tu teraz, ktoré tu teraz počúvam, vonku je niekoľko alebo neviem či ešte je alebo bolo, niekoľko zmagorených študentov, ktorých škola... Vonku je niekoľko, vo-vonku je niekoľko študentov, ktorí sú oklamaní riaditeľom a vedením školy, že ideme školu zlučovať, že ideme školu rušiť. Sú tam transparenty o tom, že či vám auto opraví výtvarník. No, neopraví, ale my nič nejdeme rušiť. My presúvame jeden autoservis do druhého autoservisu. Jednu školu do druhej budovy. Ja naozaj som, ja naozaj som, je mi z tohto zle. Ďakujem pekne.

*Ing. Pavol Frešo, predseda BSK*

Ďakujem pekne. Poprosím ťa, výraz zmagorený si nedávajme sem, to nepatrí na diskusiu našeho, do našeho zastupiteľstva. Ospravedlň sa, pán poslanec. Pardon, akože jednu vec. Je tu udeľujem slovo a on sa ospravedlnil. Keby ste neboli hulákali tak by ste to počuli. Povedal ospravedlňujem sa a teraz vy sa ospravedlňte za to, že tu hulákate. Ďakujem. Vlado Sloboda.

*Ing. Vladimír Sloboda, poslanec BSK*

Ďakujem Peťo, som rád, že si sa ozval, lebo ty, že si členom komisie, ktorá to pripravuje a bolo to tu riešené, že to sme mohli riešiť s radami škôl, chcem sa ťa spýtať koľkokrát ste to riešili na rade škôl, nie s riaditeľom, lebo riaditeľ nie je súčasťou rady školy. Koľkokrát ste to riešili na rade školy, e sa ide táto škola sťahovať na Kvačalovú, to by ma celkom zaujímalo. Mimochodom to, že je tam uvedených 100 miest ako rezerva, to je síce pekné, ale tým, že sa delia, delia triedy na odbornú časť výučby a podobne, tak tam tých sto miest rezerva ešte neznamená, že je naozaj rezerva, hej? Takže to je tá vec. A druhá vec je to, že tu sú tí žiaci je práve to, že kvôli tomu, nie žeby boli oklamaní, ale tým, že tie informácie nezazneli kompletne a neboli informovaní. Všetci tí, ktorí sa o to zaujímajú, tak potom nastane to, že sú tu prítomní.

*Ing. Pavol Frešo, predseda BSK*

Ďakujem veľmi pekne. Ešte poprosím, aby ste vyložili, či naozaj to číslo tých 100 je naozaj dobre urobené a či naozaj tak funguje, aby sme v tom mali jasno. Pani poslankyňa Cigániková, nech sa páči, máte slovo.

*Jana Cigániková, poslankyňa BSK*

Ďakujem pekne, ja len kratučko. Peťo aj tebe, možno aj ostatných kolegov, ja by som chcela poprosiť, nebuďme takí urážliví na tu svoju prácu, jak som dobre rozumela. Vlado Sloboda hneď na začiatku povedal, že uznáva prácu celej komisie aj vás, kolegovia. Problém vidí iba v tom, že neboli, neboli dostatočne informované rady školy. Vidíte to aj teraz ako tí študenti reagujú, ako reaguje vedenie škôl. Jednoducho, ak máme tie informácie a naozaj je ten zámer správny, aký je problém chvíľu počkať a prediskutovať to v kľude s nimi. Je zbytočné útočiť tu na tých študentov, útočiť tu na kolegu Slobodu. Ja tak isto mám problém hlasovať za pokiaľ oni sami nevedia. Vy čo ste povedali pred chvíľou, nevedia, vy pán Frešo ste povedali, nevedia , čo sa deje. Že sa tu mýlia dojmy s pojmami. Tak im to vysvetlime, dajme tomu čas. Kľud, kolegovia, nič sa nedeje, dajme tomu čas. Ďakujem.

*Ing. Pavol Frešo, predseda BSK*

Ďakujem pekne. Nech sa páči, pán poslanec Kusý.

*Mgr. Rudolf Kusý, poslanec BSK*

Kolegyne, kolegovia, myslím, že v zásade nejde o to, čo kto vedel, nevedel, situácia je všade po Slovensku rovnaká. Treba racionalizovať. Komisia odviedla dobrú prácu. Materiál som si prečítal, aj tie predtým. Na papieri vyzerá situácia jednoducho. Počet študentov klesá, školu treba každý rok dofinancovať z rozpočtu kraja. Bolo tu povedaného veľa vecí, s ktorými môžem súhlasiť, na druhej strane otázka, či práve toto riešenie v tejto konkrétnej situácii je to pravé a správne. Ja v tejto chvíli neviem. Rešpektujem, že sa o tom rok diskutovalo, ale zároveň tu vidím niečo, čo nie je obvyklé. Vidím tu záujem zamestnávateľských zväzov a vidím tu záujem školy, bojovať. Aký je riaditeľ školy neviem. Ale som za to, dajme si preboha tie dva mesiace na ďalšie zastupiteľstvo, dajme si ten čas keď sú nejaké pochybnosti, veď to vždy robíme, aby sme si situáciu ešte raz presondovali. Ak niekoho tým urážam, tak sa chcem ospravedlniť, ale v tejto chvíli nie som schopný hlasovať za tento materiál a verím, že by sme si ten čas dať mohli. Za pochopenie ďakujem.

*Ing. Pavol Frešo, predseda BSK*

Ďakujem pekne, veľmi. Nech sa páči, pán poslanec Šramko.

*Ing. Peter Šramko, poslanec BSK*

Ďakujem za slovo, pán predseda. Poprosil by som, keby potom mohol pán Csabay reagovať na niektoré tie veci, ktoré zazneli z úst poslancov, ale aj všetkých, aby sme ozaj boli na čistom, lebo práve ten rozhodovací proces a prečo k tomu dochádza v tomto čase je veľmi dôležitý. Mne úprimne, som strojný inžinier, hovoril som to aj mladým chlapcom, ktorí ma ozaj ústne trochu aj naurážali, ale kto pozná moje zastupiteľstvá, tak ja som na to odolný, takže nič to so mnou neurobilo. Nič, žiadne. Tak teda som za to, aby sme urobili racionálne rozhodnutia, teda rečnícka otázka na pána Csabaya. Je správne, že sa sťahuje tá jedna konkrétna škola do druhej budovy. Neni to zložitejší proces, ako keby to bolo naopak? Čiže chcem, aby to odznelo, že prečo sa rozhodovalo takto, lebo tam povedali, že je to oveľa zložitejší proces a zbytočne to komplikujeme, čiže, aby odpovedal na toto. Zároveň tam pán Blecha na začiatku povedal: no a my budeme platiť nájomné? No tak odpoveď je úplne jasná. Ak dostanete na hlavu študenta nejaké peniaze a vy budete v druhej budove, tak predsa ten druhý riaditeľ nebude platiť za vás i to čo, nechcem povedať, že prepijete, aby tu neodzneli zlé slová. Ale je úplne jasné, že ak to je v budove a má tam svojich študentov, tak treba za teplo, energie normálne platiť. Takže či sa to nazve nájom alebo zaplatenie objektívnych nákladov. Tak samozrejme, že musí zaplatiť, veď nebude to platiť ten druhý riaditeľ za nich, dobre? Takže to je jasné. Veľmi múdro hovoril pán Majtán, ale musím zároveň teda povedať, že to nie je model, ktorý nastal behom mesiaca, že sme si uvedomili, že nám klesla nejaká trieda, že nám zmizla, ale ten proces je dlhodobý. Myslím, že tí poslanci, ktorí sú tu zopár volebných období tak vnímajú, že nám priemyslovky a učňovky klesajú a v Bratislave je podstatný nárast v gymnáziách. Zaznel tu potlesk, že obmedzte gymnáziá. To nie je len naša vec, ale stará sa o to aj ministerstvo a robia rôzne procesy. Mne tiež úprimne je ľúto. Som zo 7-ich detí, otec bol stavebný inžinier, ani jeden z nás nebol stavar, ja som strojár, nemám strojára, hoci som praktizujúci strojár a ja si autá keď môžem opravím si to sám, až potom to dám niekomu ďalšiemu. No, zvládal som opravovať si motorky, vyrábal som si motokáry a všetko, čiže len chcem povedať je to vec, my nechceme urobiť, ako ublížiť niekomu, ale racionálne zvažujeme a treba, aby nás ozaj počúvali. My nemôžeme vyhadzovať peniaze a robíme to s najlepším vedomím a pána Csabaya ozaj žiadam o odpovede na všetky tie otázky, čo tu zazneli.

*PhDr. Alžbeta Ožvaldová, podpredsedníčka BSK*

Ďakujem. Nech sa páči s faktickou ešte pán poslanec Snopko a potom poprosím pána Csabaya.

*Mgr. Ladislav Snopko, poslanec BSK*

Kolegyne, kolegovia, pán predseda, no ja počúvam túto diskusiu, všetci sme móresní poslanci, vieme, že tento proces prebiehal a počúvam tu argumenty, ktoré mali odznieť na komisiách, Už sme mali riešiť veci, ktoré, teda my sami voči sebe máme dávno, dávno zažité a poznané, takže nemôžem mať dobre profesionálny prístup tých, ktorí teraz sa tvária, že prvýkrát niečo počujú. Keby chceli, mohli o tom počuť, mohli o tom hovoriť aj v rade školy, aj kde, čiže toto je také verejné alibi alebo ja neviem čo. Druhá vec je veľmi sme sa sústredili len na jeden problém, ale však tu je viacej škôl v tomto uznesení. Nevylejme s vaničkou dieťa. Zvažujme racionálne, že to nie je len o jednej škole materiál. Takže tu je potrebné zvážiť či naozaj kvôli jednému, ja neviem akému dôvodu tých ľudí, ktorí ako protestujú, lebo nie som, ani som nebol do toho zaujatý, ale proste dve, dve vlastne v skratke dve požiadavky. Riešme veci tam kde sa majú, čiže na komisiách, keď je na to rok času a za druhé nezabudnime na tie ostatné školy, ktoré asi s tým problém nemajú keď nie sú tu.

*PhDr. Alžbeta Ožvaldová, podpredsedníčka BSK*

S faktickou pán poslanec Sloboda.

*Ing. Vladimír Sloboda, poslanec BSK*

Ďakujem. To bol aj dôvod, prečo som navrhol ten pozmeňovací návrh, ktorý sa týka priamo Sklenárovej a Kvačalovej, nie zvyšku toho materiálu.

*PhDr. Alžbeta Ožvaldová, podpredsedníčka BSK*

Ďakujem. S faktickou pán poslanec Kusý

*Mgr. Rudolf Kusý, poslanec BSK*

Ja súhlasím s tým, čo povedal pán poslanec Snopko. Naozaj sú to veci, ktoré sa musia prebrať najmä na komisiách. Ale ak je takáto situácia, ak je takáto situácia, že príde škola, povie, že o tom nevedela v predstihu, tak si dajme preboha čas a odkomunikujme to. Nič viac sa nežiada.

*PhDr. Alžbeta Ožvaldová, podpredsedníčka BSK*

Ďakujem. S faktickou ešte pán poslanec Ágoston.

*Peter Ágoston, poslanec BSK*

Ďakujem pekne za slovo. Ja naopak nevidím dôvod na to, aby sme čakali. My sme sa týmto školám venovali rok. Ja som pred chvíľkou povedal, že som dva roky komunikoval s riaditeľom. Odpoviem pánovi Slobodovi na jeho otázku, či s radou školy. Rada školy nie je zodpovedná za nábor. Ja som nevidel jediný dôvod, prečo by som toto mal komunikovať na rade školy, že jeho pokles študentov je enormný. Tam za desať rokov klesol počet študentov o 212. Toto, že mu klesá počet študentov, toto sme komunikovali na rade školy. My sme sa stále bavili o tom, že na tej škole je nejaký problém a výsledkom toho je toto. Toto riešenie a ja nevidím, čo by sa malo za dva mesiace alebo za rok, alebo za päť alebo za dva dni zmeniť.

*PhDr. Alžbeta Ožvaldová, podpredsedníčka BSK*

Ďakujem. No, nech sa páči ešte pán poslanec Sloboda.

*Ing. Vladimír Sloboda, poslanec BSK*

Ďakujem, to „za rok“ dúfam, že neznelo vážne, lebo presne o tom to je. Keby to zaznelo pred rokom na tej rade školy, tak na to adekvátne reagujú, to za prvé. Za druhé – treba si presne naštudovať o čom je rada školy, aké sú jej kompetencie, aké sú jej právomoci, pretože toto je vec, ktorú má riešiť rada školy. Ďakujem.

*PhDr. Alžbeta Ožvaldová, podpredsedníčka BSK*

Ďakujem, nech sa páči s faktickou ešte pán profesor Bílik.

*Prof. PaedDr. René Bílik, CSc., poslanec BSK*

Veľmi ma mrzí táto debata, lebo tu prezentujeme svoje vlastné zlyhania. To, nehnevajte sa na mňa, ja to cítim takto. To je prvá poznámka. Druhá poznámka – mám tu pred sebou hlasovania z komisií, ani v jednej nie je hlas proti, to je teda druhá poznámka a tretia poznámka. Padlo tu, že druhí s tým nemajú problém. Sú tu aj riaditelia ďalších dotknutých škôl a ja vám garantujem, že s tým majú problém, ale my sme rok s primátorom Solgom avizovali, keďže pri každej správe o stave žiakov sa nám na dotknutých školách ukazovalo číslo, ktoré bolo klesajúce, tak sme avizovali, že niečo sa bude musieť urobiť a keď sa to už blížilo, tak sme avizovali aké je to riešenie. Takže ja len, prosím vás, skončime túto debatu, lebo sa tu predvádzame ako ľudia, ktorí na niečo zabudli. Mne vadí, že je to takto, lebo tu je výsledkom hlasovania z komisií – nula hlasov proti. Ja neviem, že či boli uznášania schopné tak, že tam boli všetci alebo niekto chýbal. Ale toto nie je dobrá vizitka.

*PhDr. Alžbeta Ožvaldová, podpredsedníčka BSK*

Ďakujem veľmi pekne, nech sa páči, poprosím pán Csabay.

*Ing. Roman Csabay, riaditeľ – odbor školstva, mládeže a športu*

Ďakujem, ďakujem pekne za slovo. V diskusii predtým zaznelo, že prečo nerobíme to opačne. Preto, lebo Sklenárka má menšiu kapacitu ako Kvačalova, ďaleko menšiu. Sťahovanie je komplikovanejšie ako sťahovanie, to určite môžem potvrdiť. Riešili sme to aj v minulosti, v minulých obdobiach, aj to bolo keď sa školy sťahovali, v rade škôl bežne dávali negatívne stanoviská. Takže lebo málokto rozhodne sám o sebe, že sa chce presťahovať, to sa ešte nestalo. Treba si asi povedať takúto pravdu. Ja som sa s tým nestretol. Čo sa týka umiestnenia žiakov, to čo spomínal, aj pán župan tam čítal z toho materiálu. Ako v logike veci sme toho názoru, že je to podľa mňa každému jasné. Že sa to dá. Urobili sme ale podrobnejšiu analýzu. Urobil som dokonca analýzu takú, ale na základe toho, že to nebolo jasné niekomu, čo je jasné. Pán župan. Tak sme urobili podrobnejšiu ešte – porucha signálu – žiakov na obidvoch školách, čo sa posledných desať rokov nedialo, čiže vymysleli sme si iluzórnu situáciu. Hypotetickú situáciu a zistili sme, že do školského roku 2020 – 21, o tomto som informoval včera riaditeľov obidvoch škôl, pani riaditeľku aj pána riaditeľa, boli s týmto uzrozumení, boli s týmto uzrozumení, že dokonca si vedia predstaviť lebo ten celkový konečný počet môže byť až 21 kmeňových tried plus odborné učebne, ktoré sú tam a celkový počet žiakov pri naplnení žiakom 30, čo sa ešte naozaj, nepamätám si kedy to bolo, možno že pred 27 rokmi naposledy by tam bolo až 600 žiakov, čiže nie je tam kapacita 570, dokonca ešte väčšia keď sme si premerali všetky priestory, takže je vyššia aj s delením, takže je to ešte väčší priestor na rozvoj týchto škôl ako si možno že niekto myslí a toto je podľa mňa vec manažérov škôl, aby sme si potom sadli k tomu a rozdelili, lebo s rozvrhom prísť, s rozvrhom školského roku 2017-18, prísť na rokovanie zastupiteľstva. Keď ešte ani nepoznáme počet zapísaných žiakov, to sa asi nedá naozaj zrealizovať. A pán Šramko sa pýtal, nájomné, samozrejme. Keď tam bude ten druhý subjekt sú to obidva naše subjekty, samozrejme nejaká dohoda uhradené, nie nájomného, ale prevádzkových nákladov. To, je jediné, na to má škola normatív, takže samozrejme z tohto pohľadu je to očakávané. A tým sa zníži aj tá, aha, jaj pardon tak ja som reagoval, pán poslanec.

*Ing. Pavol Frešo, predseda BSK*

Ďakujem veľmi pekne. S faktickou pá poslanec Sloboda, nech sa páči.

*Ing. Vladimír Sloboda, poslanec BSK*

Ďakujem, mám pocit s tým, že by boli riaditelia uzrozumení. Mňa len mrzí, že tu nevystúpia, ok. Chápem, majú na to možno svoje dôvody prečo nevystúpia, ale ich reakcie, ktoré sú mimo toho mikrofónu nie sú myslím zhodné so slovom uzrozumený. Druhá vec je, spomenuli ste, že tá detailná analýza bola prezentovaná im včera. To je tá časť, o ktorej hovorím – včera.

*Ing. Pavol Frešo, predseda BSK*

Ďakujem veľmi pekne. Pán poslanec Káčer.

*Káčer, poslanec BSK*

Ďakujem pekne za slovo, no nebol som členom komisie, ktorá bola naozaj veľmi obšírna, vidím, že 14 poslancov, to je skoro tretina zastupiteľstva. Nie som odborník na školstvo ani na sieťovanie, ale čo si trúfam povedať, tak celkom sa rozumiem opravárenstvu a vôbec vecí s tým súvisiacich. Vráťme sa ale k faktom. Tu počuť veľa vystúpení, počuť hlavne emócie a ja im rozumiem. Ja rozumiem, že Vlado Sloboda je z Ružinova, dotýka sa ho to osobne. Možno viac srdce, v tomto prípade ako racio, ale ja tomu rozumiem a mňa to vôbec akože nevyrušuje. Sedliackym rozumom prídeme na to, že ak máme dve budovy a v každej máme polovičku tej budovy prázdnej tak ako správny hospodár, ja sa vždycky snažím riadiť na týchto zastupiteľstvách, o ktorých sa nevyznám, že akoby som to spravil, keby to bolo moje. Ak si všetci vstúpime do svedomia dnes – porucha signálu – a tej druhej nájdeme racionálne využitie, hej. Potom tu zazneli argumenty, ale tu sa nemôžeme na to pozerať len cez financie. No, s tým absolútne súhlasím. Školstvo, sociálne veci to nie je len o financiách. My sa bavíme o zlepšení kvality tej školy ako takej. Pretože financie, ktoré dneska boli použité na dofinancovávanie budovy alebo priestoru, úniku energie a podobne, nevyužitých priestorov, dneska môže byť využitý na spoločný rozvoj jednej školy, kde sa budú obidva subjekty nachádzať a ak je naozaj, že to vie odbor školstva postaviť, že tam stále vzniká rezerva 100 žiakov, čo v zásade žiadny demografický výhľad hovorí o tom, že by sa malo až o toľko, o toľko záujem zvyšovať v týchto školách, čiže môžeme byť naozaj bez obáv, čiže naozaj nič. Nič nerušíme. Fakt, malo by zmysle to predkladať to rozhodovanie, ešte 5x si ho prejsť. My sme sa bavili o tom, že ideme vylúčiť školu zo siete, že ideme zlúčiť tieto školy. Vtedy by to naozaj malo zmysel, trebalo by počkať. Vždy, keď sa rozhodujeme, podľa mňa ja sa vždy rozhodujem, že keď mám s niečím počkať, tak musím vedieť prečo. Prečo idem čakať, čo od toho očakávam. Čo, aké mám ešte možnosti, ktoré som nevyužil. Bohužiaľ ja musím veľmi kriticky povedať situáciu, ktorá sa deje dneska na školách v autoopravárenstve v Bratislavskom kraji, ale aj na celom Slovensku. Bohužiaľ, toto treba riešiť komplexne. Ako sme videli VW, proste Jána Jonáša dlhodobo v úpadku, príde súkromný investor, ktorý dá na konci dňa tým žiakom tú tzv. mrkvičku a povie im, že ja vás zamestnám, ja si vás vyškolím a vy prichádzate do školy s tým, že viete, že budete zamestnaný. A pokiaľ toto neurobia aj v autoopravárenstve, tak tieto školy budú stále upadať, bohužiaľ bude to, keď si pozrieme tie dielne, dneska už sa opravuje inak. Dneska ľudia na týchto školách používajú stále v zásade favoritky, nehovorím to, nech sa nedotknem niekoho, ale dneska to opravárenstvo funguje úplne inak, čiže aj tá reálna výchova detí sa môže akurát tak v tých externých autoservisoch. Čo je pre mňa ale dneska trošku zarážajúce, že hovoríme - možno je za to zodpovedným, nechcem sa pána riaditeľa dotknúť, je za to zodpovedný riaditeľ, ale toto naozaj ide na vrub rady školy, ktorá ak si myslela, že je za tento stav zodpovedný riaditeľ, tak to mala riešiť vtedy a nie teraz. Porucha signálu – Slobodom komunikovať al a nebol som si vtedy úplne istý, tak dneska som si istý, lebo som riešil tie fakty, dal som preč tie emócie. Ale na druhej strane naozaj rozumiem mu, je z tej lokality, žije tam, jeho pohľad je ovplyvnený oveľa viac emóciami ako nejakým raciom a ja mu to nevyčítam ešte raz, neberte to v zlom, ďakujem za slovo.

*Ing. Pavol Frešo, predseda BSK*

Ďakujem pekne, pani poslankyňa Cigániková.

*Jana Cigániková, poslankyňa BSK*

Ďakujem pekne. Tú prvú časť si Juraj veľmi múdro hovoril, len ten záver hľadať vo Vladových vysvetleniach hľadať emócie, to je ako v Sulíkovi hľadať emócie. To je podľa mňa nie úplne reálne. Myslím si, že sú tam argumenty. Chcem povedať len toľko. Máš pravdu, keď máš firmu no tak áno, budeš ju. Treba zvažovať hospodárne, presne takto budeš uvažovať. Polka prázdna, druhá polka budovy prázdna, presťahujeme. My nehovoríme, že nesťahovať, my nehovoríme ani že sťahovať. Vlado celú dobu upozorňuje len na to, že žiada dlhší čas na prerokovanie, na to jednoducho, aby sa to prediskutovalo. Že tu boli neskoro podané informácie, to je celé, čo hovorí, ďakujem.

*Ing. Pavol Frešo, predseda BSK*

Ďakujem pekne, pani poslankyňa, pán poslanec Sloboda.

*Ing. Vladimír Sloboda, poslanec BSK*

Ďakujem, ďakujem ja Ďuri až si to povedal, som si uvedomil, že obidve školy sú v Ružinove. Priznám, naozaj som si to naozaj až tak veľmi nespájam s tým, že nespájal, že sú u nás v Ružinove. Diskutovali sme si to z odbornej stránky, keďže si priamo z toho biznisu. Priznám, venoval som sa okrem iného práve spájaniu firiem, či už sme ich sťahovali dohromady, alebo sme ich aj zlučovali a na základe takéhoto materiálu by som sa naozaj nerozhodol o tom, že by som si zosťahoval dve firmy dohromady, to je jedna vec. Druhá je naozaj to, že ok som emotívny, ale emotívny tak, že to počuješ na hlase, ale aj na radách škôl, keď sme sa spolu stretli som im povedal jasne. Odstraňujem všetky polemické veci, o ktorých diskutujeme a ostávajú mi len tiem, ktoré sú nepolemické a to sú tie, ktoré som tu povedal a kvôli ktorým som naozaj ešte žiadal, aby sme to prediskutovali. To znamená to nie je o emócii, práve naopak, to ú o konkrétnych dátach, ktoré mne tam chýbajú na to, aby som sa rozhodol a aby som videl, že každý z tých, ktorí sa mali k tomu vyjadriť, chápe ich, to je celé. To vôbec nie o emóciách, práveže. Naopak, to, že tak emotívne vystupujem, to už je druhá vec.

*Ing. Pavol Frešo, predseda BSK*

Ďakujem pekne, pán poslanec Baxa.

*Ing. Pavol Baxa, poslanec BSK*

Ďakujem za slovo, pevne verím, že vás moc nebudem unavovať. Mám tu len niekoľko takých poznámok. Prvá je, že ako to ja vidím, ja. Naša župa stavia v podstate svoje správanie sa vo vzťahu k vzdelávaniu asi tak na troch pilieroch. Prvý je dopyt trhu práce. Druhý pilier je záujem detí, teda uchádzačov o to vzdelanie. A tretia je schopnosť našich inštitúcií, čiže škôl pripraviť ich na to, aby na tom trhu práce boli úspešní. Ak nám to bude fungovať v tomto trojuholníku, tak potom táto téma nemala byť na stole. Lebo dopyt, počuli sme, je veľký. Školy chcú učiť, ale neni koho. A toto je ten problém, čiže keď chceme hovoriť, a potom keď chceme hovoriť , že aj o efektívnosti tak to nie je len o peniazoch, peniaze sú tam niekde na konci. Tam je milión iných problémov, ktoré z hľadiska efektívnosti treba riešiť a na konci sa dopracujeme k tomu či na to treba aj peniaze. V tej efektívnosti prvá vec je kvalita výuky. Zase: priestorové vybavenie, materiálové vybavenie – porucha signálu – Tá efektívnosť je aj o zodpovednosti voči trhu práce. Učím to, pripravujem na to, sprostredkúvam zručnosti, kompetencie, na, pre trh práce, pre schopnosť fungovať v občianskej spoločnosti. Porucha signálu. A myslím si, že pre nás je dosť silné tabu na to, aby sme hovorili o efektívnosti až vtedy, tej finančnej efektívnosti až vtedy, keď máme zabezpečené to prvé, tú zodpovednosť a kvalitu výuky. Zodpovednosť voči trhu práce. A potom keď budeme hovoriť o tom, že je tu nezáujem, to nie je len o tom, že máme nejaký demografický vývoj. Ten cítime, že sa tak trošičku začína nejak tak meniť, ale to už nikdy nebudú Husákove deti, to aby bolo jasné. Ale my potom musíme hovoriť o nejakom reťazci, ktorý ten nezáujem vytvára, neatraktivita pracovnej pozície, možno že aj vrátane platu. Dopyt, ten by bol, záujem, nezáujem – porucha signálu – dôstojné zamestnanie a čo nie je dôstojné. A potom musíme sa nejakým spôsobom rozhodnúť, že čo s tým. Hovorilo sa tu o procese, že obsahuje chyby. Áno sú tam nejaké drobné nedostatky, ale žiadna fatálna chyba v tom procese nie je. Ja neverím, že nech donesieme akýkoľvek argument na stôl, že dotknuté školy budú vyskakovať od radosti, že sa konečne môžu presťahovať. Neverím – porucha signálu – problém. Lebo tá podstata je v niečom, čo hovoril tuto pán profesor, keď si pozrel zápisy z komisií. Čo sa zmenilo odo dňa rokovania komisie do dňa rokovania zastupiteľstva, čo meritórne, faktické sa zmenilo . Nič. Ani vláda nezmenila svoju politiku, nezmenili sa finančné normatívy, nezmenil sa dopyt alebo situácia na trhu práce. Nič sa nezmenilo, len niekto zistil, že sa narúša jeho pokoj. To sa zmenilo, čiže buďme opatrní v tomto. A už taká iba posledná pripomienka, viete, dneska hovoriť o tom, že je to zle a nech mali na to čo i len päť dní, lebo materiály boli v nejakej dobe zverejnené a v podstate verejne dostupné. Nemáme tu žiadny písomný dokument, ktorý by sme si mohli overiť na základe overiteľných faktov, že toto riešenie je zlé. Porucha signálu. De facto zrušiť, tak budem aj celú noc robiť, aby som tie fakty dal na papier. Nemám tu nič a toto je veľmi vážna výčitka, nestačí len hovoriť, že je to zlé, treba dať fakty, že je to zlé. A ak navrhli spracovatelia zlý postup a ja by som bol veľmi rád, keby nám o také tri mesiace povedali, že boli splnené všetky normatívy, ktoré sú požadované. A keď sa im to nepodarí dokázať a potom budeme musieť rušiť uznesenie, tak potom sa začnime pýtať, kto nás tu zavádza. Dneska nie, dneska nikto nepoložil žiadny reálny fakt na stôl, že je to zlé. A keď ho donesie, tak potom sa bavme o tom, že to bolo zlé a že sme boli uvedení do omylu. Ďakujem.

*PhDr. Alžbeta Ožvaldová, podpredsedníčka BSK*

Ďakujem. Poprosím vás, aby sme dodržiavali aj nejaké tie časové limity, keď vás smiem poprosiť. Pani poslankyňa Zemanová

Ďakujem pekne za slovo. Ja by som sa chcela tiež k tomuto materiálu vyjadriť. Ano, bola som členkou tejto komisie, myslím, že je to viac ako rok čo sme sa stretávali a naozaj som bola aj jeden z tých sekírmajstrov, ktorý vyžadoval rôzne detaily a informácie na to, aby sme identifikovali okruh škôl, ktoré v podstate sú problematické z pohľadu výuky, pohľadu dofinancovávania, z pohľadu majekto- právneho a rôznych kritérií, ktoré bolo jasné, že aby sme sa im venovali. Bolo vytipovaných myslím desať alebo tieto školy, ktoré sú v tomto materiáli, že treba sa im podrobnejšie venovať a tie ostatné školy na základe ratingu, ktorý bol urobený, ktorý bol úzko spolupracovaný so školami, už vtedy mali tie školy avízo, že na takomto materiáli sa pracuje a mohli oni dokonca aj vstupovať do tohto materiálu, keď sa im zdalo, že niektoré kritériá hodnotiace neboli dostatočne možno tam zadefinované, tak sa to ešte dopĺňalo a myslím si, že takýto rating, aký sme urobili na župných školách asi na iných školách na Slovensku neexistuje, čiže takto boli vytipované školy a o nich sme sa potom možno tento ostatný rok bavili. To, že teraz prišiel nejaký výsledný materiál, ešte chcem povedať, že na moje dopyty, či boli v lete, riaditelia škôl o tomto materiáli, vlastne v trende o tomto materiáli bol informovaný, ano opakovane na radách škôl riaditelia tam boli. Ja som sa pýtala aj v tých radách škôl som tam bola, či je to pravda, som si to overovala či naozaj sú informovaní o tom, že takýto materiál sa spracúvava. Áno nezávisle aj tie školy, ktorých sa to netýkalo mi potvrdili ano, že majú dostatočnú informáciu. Čiže je aj chybou riaditeľa školy jednej alebo druhej, keď hovoríme o konkrétnom prípade, že nedostatočne avizovali možno rade školy o tom že nejaký takýto materiál sa chystá. Ja vítam aj to čo tu aj je, že sa majú zmeniť z príspevkových organizácií na rozpočtové, to je jedno z kritérií čo sme si povedali, aby školy boli porovnateľné. To, že školy sa majú v prvom rade venovať výuke a nie spravovaniu obrovského majetku župy, tak aj to sme povedali. Bol tu spomenutý príklad na Rybničnej, viete, že dlhodobo z Rybničnou sme mali rôzne problémy od zámeru zrušiť až naozaj ten trend v škole sa zlepšil, zvyšuje sa tam počet žiakov a na rade školy sme si odprezentovali materiál. Rada školy pochopila význam a vlastne výhody pre samotnú školu ak takýto princíp nastane. Na druhej strane samozrejme rozumiem aj tomu, že stereotyp je železná košeľa a ťažko sa prijíma žiakom alebo učiteľom fakt, že majú sa presťahovať z jedného objektu do druhého aj keď tú šolu samozrejme nerušíme, pretože zrušením by sa rušili odbory a podobne, čo v žiadnom prípade nechceme.

*PhDr. Alžbeta Ožvaldová, podpredsedníčka BSK*

Kolegyne, kolegovia poprosím vás počúvajme sa navzájom, ďakujem.

*Anna Zemanová, poslankyňa BSK*

Nebudem už dlho hovoriť, ale chcem predložiť pozmeňujúci návrh k tomu návrhu uznesenia, pretože by som bola rada, keby sme tento materiál prijali tak ako je, pretože sú tam aj termíny, ktoré sú reálne na to, aby sme vedeli do budúcna, v tom ďalšom školskom roku efektívne pracovať, lebo si otvorene povedzme, budúci rok je volebný rok a ak teraz nezefektívnime financovanie tak vlastne finančné straty, ktoré z toho celého procesu sú vrátane správy majetku sa nebudú možno riešiť ďalšie dva-tri roky. A to je o župe, to nehovorme si, že sme to my 44-ia, ktorí tu sedíme. Preto mám návrh taký, aby sa doplnilo uznesenie v bode B o bod B.4tak, že sa ukladá riaditeľovi úradu predložiť priestorovo-prevádzkové podmienky a zoznam majetko-právnych zmien v súvislosti s predloženou zmenou v sieti škôl a školských zariadení, termín 1.1.2017. Je to termín, ku ktorému by vlastne malo dôjsť aj k transformácií ... sa to týka práve týchto dvoch škôl, o ktorých som hovorila a samostatné sťahovanie by malo byť až k 31. Augustu. To znamená ak my toho prvého januára, alebo ja neviem, viete, že prvého februára lebo je to málo času, tak som ochotná akceptovať si taký nejaký dlhší termín, ale nie priveľmi dlhý, aby keď sa ukáže naozaj, že tie prevádzkové podmienky sme zle odhladli, že sme urobili nejakú chybu, že sme lebo, si povedzme pravdu, my sme v tej komisii v prvom rade riešili výuku, nie majetky, a ani nebolo úlohou zaťažovať úrad a komisiu s tými majetkovými vecami, ale nezabudli sme na to, sme si povedali, že to je hneď ďalšia dôležitá úloha akonáhle tento materiál bude odsúhlasený, čo sa týka v podstate tá nadstavba, tak potom môžeme robiť b. Predsa nemohli sme robiť b keď vlastne možno ani by nebol odsúhlasený celkovo ten zámer. Takže chcem dať návrh, aby, ak sa preukáže, že naozaj je tam ten problém, ktorý tu avizuje kolega Sloboda, tak zmeníme uznesenie, no však tak to bude. Mám to napísané, ten termín 1. Januára som ochotná teda upraviť podľa návrhu pána riaditeľa

*PhDr. Alžbeta Ožvaldová, podpredsedníčka BSK*

Ďakujeme veľmi pekne. Ja veľmi pekne ďakujem pani Zemanovej, že spravila tento výklad, ale ja by som ju veľmi pekne chcela poprosiť, že v rámci zasadnutia svojho klubu aj v SAS-ke dávala tieto informácie, lebo potom mi to pripadá. Všetci o tom vieme, všetci o tom hlasujeme, o čom je tento materiál, ale akurát ten tvoj klub nie, popri tom si bola ozaj motorom celej tej skupiny, ktorá pracovala. Takže poprosím ťa o to, aby ste sa o tom aj bavili. S ďalšou faktickou pán poslanec Ágoston.

*Peter Ágoston, poslanec BSK*

Ďakujem pekne za slovo, pani vicežupanka. Ja som chcel povedať presne to isté.

*Ing. Pavol Frešo, predseda BSK*

Ďakujem veľmi pekne, pán poslanec Sloboda. Konštruktívne, perfektné, ideme na to. Ja viem, o čom sa bavíme, ale to nie je odpoveď na tie otázky, ktoré som dal. Veľmi dobre viem, o čom sa bavíme, takže to nie je pravda, že by sme nevedeli, čo je v materiáli. Ďakujem veľmi pekne, pán poslanec Gujber, potom pán poslanec Pokorný a potom to už aj uzavrime, aby sme sa pohli ďalej. Či niekto ešte zúfalo potrebuje do toho.

*Ing. Ladislav Gujber, poslanec BSK*

Ďakujem pekne za slovo, keďže tu zaznelo aj moje meno. Áno, som členom rady školy na Sklenárovej. Je to pravda, že sme sa nebavili o tom, že škola sa bude sťahovať, to je pravda. O tom sme sa bavili, že je málo žiakov a je potreba niečo robiť. Ale sa pýtam, čo by sa stalo, keby sme sa o tom bavili rok, dva, tri. Tu sa bavíme hodinku a niečo a sme sa nedostali – porucha signálu – ozaj uznám výsledok práce tejto komisie a veľmi cením, že nenavrhli zrušiť túto školu. Čiže ja si myslím, že je najlepšia šanca pre školu, že môže ďalej robiť. Uznám, je to problém presťahovať sa po 55-tich rokoch do inej budovy. Áno, je to trauma, ale stále lepšie keby sme povedali, že končíme a hotovo. Čiže som veľmi rád, že môžeme aspoň dať ďalšiu šancu tej škole, aby sa vzchopila, aby dokázala, že áno, má žiakov, treba tých odborníkov, takže ja som za, ďakujem.

*Ing. Pavol Frešo, predseda BSK*

Pani poslankyňa Ožvaldová s faktickou poznámkou.

*PhDr. Alžbeta Ožvaldová, podpredsedníčka BSK*

Ďakujem ti, pán poslanec Gujber, ja len k tomu dodávam toľko, že potom sa naučia aj viac manažovať tú školu, lebo povedzme si pravdu a to tu ešte neodznelo. Že podpis zmluvy o duálnom vzdelávaní medzi žiakom a zamestnávateľom ani jeden nebol podpísaná, ani jedna takáto zmluva. Tak sa pýtam. Kto je potom na vine. Asi aj to vedenie školy, ďakujem.

*Ing. Pavol Frešo, predseda BSK*

Ďakujem pekne, pán poslanec Pokorný.

*Lukáš Pokorný, poslanec BSK*

Vážený pán predseda, kolegynky, kolegovia, ctení hostia. Ja najprv dve poďakovania. Prvé tým študentom, ktorí stoja pred budovou. Tým, že prišli nemám až tak veľkú obavu o demokraciu na Slovensku v budúcnosti. Za to im ďakujem. Ďakujem aj pánom zo zamestnávateľských zväzov, že prišli, to svedčí zas o tom, že majú záujem spolupracovať z Bratislavským krajom a že Bratislavský kraj – porucha signálu – členom komisie a priznám sa, nikto netrpí viac ako ja, keď sa týka to odborného školstva. Som veľkým podporovateľom a fanúšikom odborného školstva. Tiež keby som mohlo by som siahal na počty na gymnáziách, ale nemôžem a štát sa k tomu nikdy neodhodlá aspoň v dohľadnej dobe. Toto riešenie s presťahovaním sa do jednej, do spoločnej budovy bolo najmenej bolestivým a zároveň stále umožňujúcim obom školám v prípade toho, že bude enormný záujem o ich štúdijné odbory zabezpečujúcim ich existenciu a možnosť sa rozvíjať ďalej. Je to nepopulárne opatrenie, preto aj to množstvo emócií, to množstvo diskusných príspevkov. Ale to, že to bude nepopulárne sme vedeli od začiatku a ja si takisto ako niektorí moji kolegovia myslím, že to bude rovnako nepopulárnym o dva mesiace, o pol roka. Čiže ak môžeme, skúsme sa vyjadriť hlasovaním. Ďakujem veľmi pekne.

*Ing. Pavol Frešo, predseda BSK*

Ďakujem veľmi pekne. Poprosím návrhovú komisiu, aby s rozvahou predniesla návrhy, o ktorých budeme hlasovať, aby to neskončilo nejakým drobným problémom. Porosím sa sústreďme, viacerých to napadlo, mne sa zdá, že je tu jeden veľmi dobrý kompromis, tak pozriem teraz hlasovanie. Nech sa páči, máte slovo.

*Návrhová komisi, Ing. Pavol Baxa, poslanec BSK*

Dostali sme dva, teda jeden pozmeňujúci a jeden doplňujúci návrh. Pozmeňujúci návrh predložil kolega pán Vlado Sloboda, ktorý navrhuje v časti A uznesenia vypustiť text – porucha signálu – na Kvačalova 20 Bratislava a v časti B.1 navrhuje obdobnú zmenu a síce vypustiť text SO za SOŠ dopravnej Sklenárova Bratislava. Toto je ten pozmeňujúci návrh. Doplňujúci návrh nám predniesla pani..

*Ing. Pavol Frešo, predseda BSK*

Najprv...

*Návrhová komisia, Ing. Pavol Baxa, poslanec BSK*

Ja len oboznamujem teraz a potom sa bude hlasovať. Dobre, takže môžeme dávať hlasovať o tomto pozmeňujúcom návrhu.

*Ing. Pavol Frešo, predseda BSK*

Ďakujem veľmi pekne. Vážené pani poslankyne, vážení páni poslanci prosím prezentujte sa a hlasujte o pozmeňovacom návrhu tak, ako ho návrhová komisia predniesla. Za bolo 5 poslankýň, poslancov, 14- ti boli proti, 16-ti sa zdržali, nehlasoval 1 z prítomných 36, čiže nebo tento pozmeňovací návrh prijatý. Pani podžupanka Ožvaldová ešte.

*PhDr. Alžbeta Ožvaldová, podpredsedníčka BSK*

Keďže som predkladateľkou tak autoremedúrou prijímam návrh pani poslankyne Zemanovej, ale ak súhlasí s tým k 1.2. a nie k 1.1.2017. Porucha signálu.

*Ing. Pavol Frešo, predseda BSK*

..uznesení aby nám to predniesla návrhová komisia

*Návrhová komisia, Ing. Pavol Baxa, poslanec BSK*

Ďakujem, čiže hlasujeme o pôvodnom návrhu doplnenom o bod B.4 – predložiť na rokovanie zastupiteľstva priestorovo-prevádzkové podmienky a zoznam majetko-právnych zmien v súvislosti s predloženou zmenou sieti škôl a školských zariadení. Termín 1.2.2017

*Ing. Pavol Frešo, predseda BSK*

Ďakujem veľmi pekne. Vážené pani poslankyne, vážení páni poslanci poprosím prezentujte sa a hlasujte o návrhu ako celku, teraz.

*Ing. Pavol Frešo, predseda BSK*

Porucha signálu – jeden bol proti, dvaja sa zdržali z prítomných 36-tich, takže uznesenie bolo prijaté. Prechádzame plynule k bodu a teraz ja ho tu nemám, nemôžem dať prestávku. Prechádzame k bodu číslo 11. Návrh Bratislavská regionálna a dotačná schéma výzvy na predkladanie a poskytnutie dotácií pre rok 2017 podľa VZN BSK č. 2/2016 o poskytovaní dotácií z rozpočtu BSK. Veľmi pekne vás poprosím vážené kolegyne, vážení kolegovia. Každý bod je dôležitý. Chcem, aby sme aj tomuto venovali pozornosť. Znova rešpekt voči všetkým tým, ktorí ho pripravovali a pre ktorých je dôležitý. A tak isto aj vzadu poprosím, ak chceme nejakú diskusiu, nech sa páči, vonku. Poprosím veľmi pekne, máte predmetný návrh, keďže tam sme podpísaní všetci podžupani tak to Berta uvedie. Nič nehovor.

*Ing. Martin Berta, podpredseda BSK*

Vážený pán predseda, vážené kolegyne, kolegovia. Máte pred sebou regionálnu dotačnú schému. V podstate o samotnom VZN sme sa bavili ešte na minulom zastupiteľstve. Tak ako bolo sľúbené, že budú predložené jednotlivé schémy, dotačné schémy – v podstate dnes ich máte pred sebou. Materiál bol prerokovaný v komisiách, bol schválený. V podstate nemám k tomu čo viacej dodať, myslím, že môžeme otvoriť diskusiu.

*Ing. Pavol Frešo, predseda BSK*

Ďakujem veľmi pekne, ja len pripomeniem, čo som ráno hovoril, tam to uznesenie bolo rozšírené o vlastne o tie percentá jednotlivé. Prešlo to všetkými komisiami a je tam veľký konsenzus aj na kluboch aj na predsedoch komisií. Otváram diskusiu. Nikto...

*Lukáš Pokorný, poslanec BSK*

Pán predseda, kolegynky, kolegovia. Ja mám len jednu otázku. Jedná sa o výzvy na rozvoj vidieka. Máme tu v materiali konštatované, že oprávnenými žiadateľmi sú obce a mestské časti s príslušným počtom obyvateľov a samostatne hospodáriaci roľník na celom území kraja. Chcem sa spýtať, že čo nás viedlo k tomu, že sme vylúčili aj malé firmy. Rodinné podniky a podobne. Ďakujem veľmi pekne.

*Ing. Pavol Frešo, predseda BSK*

Ďakujem veľmi pekne, pán poslanec Šváral.

*Mgr. Peter Švaral, poslanec BSK*

Ja vôbec ako ... že to prešlo všetkými komisiami aj som pozeral tú dôvodovú správu a hľadal som dôvod, že ako prišlo k určeniu tých alokácií, ktoré sú určené, vôbec netuším. Možno som asi jediný, čo netuším, možno všetci vedia, že akým spôsobom. Zdá sa mi to neprimerané – porucha signálu – a nevidím dôvod, prečo by tam jeden program mal zobrať takmer polovicu celej alokácie a ostatné tri sa deliť o to, Celkovo sa, mám pochybnosti vyváženosti poskytovania podľa týchto zdrojov v rámci takého regionálneho určenia v rámci Bratislavský kraj. Ak, tak potom môžem skúsiť dať nejaký návrh, pod 25% všetkým z alokácie. Keď si povedal, že vo všetkých komisiách tie čísla prešli, vidím ich prvýkrát dnes. A ešte doplním. Pokiaľ viem všetky okresné kluby starostov, či už v Senecku, Pezinsku, Malokarpatsku alebo Malackách žiadali výrazne inú alokáciu pre program na podporu rozvoja vidieka a absolútne žiadnu reakciu, žiadnu odozvu sme na našu žiadosť nedostali a reakcia je asi len toto, čo ja mám teraz na stole ako materiál.

*Ing. Pavol Frešo, predseda BSK*

No, takže najprv od konca si urobme jasne. Na každých tých listoch, dokonca som s ich autormi hovoril. U vás napríklad, áno, tam kam sa pozerám, som s ním hovoril. Hneď ten deň večer, hneď ten deň večer, to si medzi sebou normálne vysvetlite. Určite kýva hlavou, lebo som mu volal z divadla, ani sa tam nemusím pozerať a to už nehovorím, že cez víkend som tam bol za ním. Čiže debatovali sme o tom kto aké číslo si tam predstavuje. Ak sa pozrieš na pána primátora zo Stupavy, tak som mu v ten deň večer volal, keď to prišlo. Mám sa pozrieť aj ja? Čo nie, ale veď hovorím kto mi poslal list, tak tomu som volal. Tam máš starostu či pána primátora, on mi podpísal ten list, tak mi to poslal. No počkaj, dopoviem ďalej, hej?